text:
शनिवार, 10 अप्रैल 2010
अखिल भारतीय भोजपुरी सम्मलेन गोपालगंज में 'पं.राहुल सांकृत्यायन'जी के वक्तव्य
अखिल भोजपुरी साहित्य सम्मेलन, गोपालगंज में राहुल सांकृत्यायन का भाषण
भाई बहिन लोगिन
सरसुती माई के दरबार में जे अपने सब एतना मान हमरा के देहलीं ह ओकरा खातिर हम अपना के धन- धन समझतानी अबहीन हमनी के इ मतारी भाखा के केहू ना पूछत आछत बा लेकिन कतेक दिनवा हो, कतेक दिनवा. हमनी के देस के दिन लउटी आउर उहो दिनवा आई जब हमनी के भाखा सिरताज बनी. एक करोड से बेसी बीर बंका जेकर पूत, उ भखा केतना दिन ले भिखमंगीन बनल रही. हिनुई हमनी के बडकी माई ह आ ओकरा से नेह तूरे के काम नइखे. आज हिनुतान में लोग के राज भइल. हमनी के राजा रानी के राज ना चाहीं. इ लोग के राज तबे निमन चली जब लोग हुसियार होई. आ उ बूझे कि दुनिया जहान में का हो रहल बा. अपना देस में केहू बेपढल ना रहे. एकर कवन रहता बा.
ज् हिनुए में लिखे पढे के होई त हमनी के लइका पचासो बरिस में पढुआ ना बनी. आ एने हमनी के दसे बारह बरिस मेंसमूचा मुलुक के पढुआ बनावे के बा. कइे से होई ई कुलि. हमरा समझ में एकर एके गो रहता बा. सोझे एक पेडिया रहता. जे आपनआपन बोली में सबके पढावल गुनावल जाये. जउना मुलुक में सधारण लोग के राज न होला उहां कुलि ख्जगह इहे कइल जाला. कि लोग के बुरबक बना के रखल जाला. चार दरजा ले लइका लइकिन के अपना बोली में कबात आ बिचार कुल पढावल जाये. बुढ भा सेयान केहू आपन बोल में पढल लिखल चाहे तो ओकरो खातिर मोसकिल नइखे. फेनु सब लोग ककहरा पढ के अपना अपना बोली में पेाथी आ खबर बांचे लागी. समूचा लोग के पढुआ होखे खातिर इ बहुत जरूरी बा. अदमी के पास उ इलिम बा उ कल मसीन बा कि सातो नदीन आउरर धरती के पेट के पानी झपीछ के बहरा क देओ. एतने से बरहो महिना हमनी के पानी मिल सकेला. ओकरा खातिर देव के आगे हाथ जोरलाके काम नइखे. हिंदुस्तान के गरीबी दूर होखे के रहता इहे बा कि बेसी से बेसी मील करखाना खुले. अ बरहो मास खेत पटवे के पानी आ खादर जुटल रहे.
ळहमनी क बोली छपरा बलिया चैपारण अउर आरा जिले में तो बडले बा बनारस के बोली में बहिुत कम फरक बा. चउपारण सारन साहाबाद पलामू आ थोर बहुत रांचीयो में हमनिये के बोली बोलल जाला. ओने बलिया, गाजीपुर आजमगढ गोरखपुर देवरिया समुचा आरा जवनपुर, मिरजापुर के कुछ कुछ हिस्सा इहे भाखा बोलेला. हमनी के बोली के एक गो फरका प्रांत बने के चाही एकर कवनो मतलब नइखे कि एके बोली बयवहार वाला लोग दू जगह बंअल रहे. अंगरेज लोगन के बात अउरी रहे. जइसे जइसे राज दखत होत गइल अपना काम में ेजेवर सुविस्ता दिखाइल ओइसने उ लोग बटवरा कइलक. आजकल के जमाना में छिटपुट रहला से काम ना चली. हमनी के पछिम के प्रांत में पूरब वाला जिला जइसे बलियां देवरिया वगैरह के पूछार सबसे पाछे होला पहीलहुं से एही होत आ रहल बा आउर आगहूं इहे होई. अपना फरका प्रांत भइला पर अपना घर के सोरहो आना मालिक मुख्तार हमनिये के होइब. फेनु कुल काम अपने मन मोताबिक होई. हमनी के आपन पंचइती राज प्रजातंत्र कायम करेके चाहीं. अलग राज के नाम अपने सब मल्ल रखीं चाहे कासी रखीं चाहे दुनो जिला मिला के मल्ल कासी रखीं. चाहे भोजपुर राखीं, अपने सब के मन. बाकि इस बात ध्यान रखीं. कि गाछ गिनला के काम नइखे, मतलब हवे फल से. चाहे कइसहूं होवे, हमनी के एकगो पंचइती राज होवे के चाहीं. इ बनावल अपना सबे के हाथ में हवे. बोटवा त अपनहीं सब के देबे के परी. फिर कइसे नाही आपन पंचइती राज बनी.
क् हमनी के बोली में पोथी ना लिखाइल. किछु छोटकी छोटकी पोथली छपइबो कइल त एहे दु चार गो मेला घुमनी. ओइसे जब तब भला होवे रघुवीर बाबू के, मनोरंजन बाबू के जे दु चार गो गीत लिख के समूचा धरती में फइला दिहलें. बिदेसिया, फिरंेिगया अजहूं ले हमनी के मन से भोर ना परेला. हमनी के बोली में केतना बढिया कवितई हो सकेला. एके अपने सब सिवान के सभा में बिसराम के बिरहा में देखले हो इब जा. बिसराम के कविताई अइसन ओइसन कविताई नइखे. हम सभत्तर के कविताई पढले सुनले बानीं. बाकि बिसराम अइसन कविताई बहुत कमे देखे मं आवेला. परमेसरी बाबू के धनी धनी कहेके चाहीं कि उ बिसराम के 22 गो बिरहा लिख लेहलन. इ मालूम रहित कि एतना हाली बिसराम चल दिहें त हमीं उनके साथ एक महिना घुमन होती.
क् हमनी के बोली में केतना जोर हवे? केतना तेज बा इ अपने सब भिखारी ठाकुर के नाटक में देखले होइब. नाटक देखे खातिर दस दस पनरह हजार के भीड एही से मालूम हो जाला कि नाटक में पबलिक के रस आवेला. जवना चीज में रस आवे, उहे कविताई ह. केहू के जे लमहर नाक होखे आउर उ खाली दोसे सुंघत फिरे तो ओकरा खातिर का कहल जाई. हम ए से कहत बानी कि भिचाारी ठाकुर के नाटक में दोस नइखे. अगर दोस बा तो ओकर कारण भिखारी ठाकुर नइखबन, ओकर कारण हवें पढुवा लोेग. उहे लोग जे अपना बोली से नेह देखाइत भिखारी ठाकुर के नाटक देखित आ ओमे कउनो बात सुझाइत त दोस मिट जाइत. भिखारी ठाकुर हमनी के एगो अनगढ हिरा हवें. उनकर में कुल गुण बा. खाली एने ओने तनी तुन्नी छांटे के काम बा.
हम त कहब कि हमनी के बोली में पतिरिका चाहे अखबार निकले के चाहीं जवना में लोग के दूसरो बात समझावल जाये. अउरी नइकी पुरनकी कवितो छापल जाये. हमनी के भाखा के बारे में डाकटर उदय नारायण तिवारी ढेर काम कइलें. एगो बडका पोथी अंगरेजी में ओही के बारे में लिखलें. जे पुरान कागज अउरी पोथी मिले त ओकरो के बटोर के छपावे के चाहीं. उ अभागे होई जे आपन जनम धरती अउरी जनम के बोली से पियार ना रखी. पियार के मन में रखला के काम नइखे. ओके परगट करेके चाहीं. हमनी के भाई बहीन चारो खूंट में कतहूं जे मिलेला त अपना बोली में बतियावे मंे तनिको संकोच ना करेला. हम देखिलें कि दोसरो दोसरा जगह के लेाग अपना बोली बानी छोडि के अरबी फारसी बुके लागेला. आ अपन जनम धरती के छुपावेला. अब हमनी के तनी पग अउर बढावे के काम बा. आ अइसन करेके बा जिनिगिये में आपन प्रजातंत्र मल्ल कासी पंचायती राज कायम हो जाए.
(दिसंबर १९४७ में गोपालगंज में'महापंडित राहुल सांकृत्यायन जी द्वारा दिहल वक्तव्य.bidesia.co.in से साभार)
प्रस्तुतकर्ता मुन्ना के. पर 3:57 am
लेबल: भाषा के प्रश्न...
सदस्यता लें टिप्पणियाँ भेजें (Atom)


c: text/html

text:
20 जुलाई 2017 का दिने संघ के प्रचारक स्वंयसेवक, भाजपा के नेता, आ हाल फिलहाल में बिहार के राज्यपाल रहल रामनाथ कोविन्द जी के देश के 14वाँ राष्ट्रपति का रुप में चुनइला के आधिकारिक एलान हो गइल. सोनिया गाँधी के अगुअई में बहुते विराधी गोल मिल के बाबू जगजीवन राम के बेटी आ लोकसभा स्पीकर रह चुकल मीरा कुमार के लड़ववले रहलें. अपील कइले रहुवे लोग कि सांसद आ विधायक अपना अंतरात्मा के आवाज का अनुसार मतदान करे. मकसद त रहल कि भाजपा के अगुअई वाली एनडीए के लोग क्रॉस वोटिंग करे बाकिर करीब करीब हर राज्य के कांग्रेसी आ विरोधी विधायकन में से कुछ लोग अपना अंतरात्मा के आवाज सुनि के कौविन्द जी के वोट दे दीहल. परिणाम ई भइल कि उमीदो से बेसी वोट बिटोरत करीब दू तिहाई मत से कोविन्द जी चुना गइनी.
रामनाथ कोविन्द जी के जनम यूपी के परौंख गाँव के मैकू लाल आ कलावती से एगो गरीब दलित परिवार में 1 अक्टूबर 1945 का दिने भइल रहुवे. पाँच बरीस के रहलन जब इनका घर में आग लाग गइल आ ओही आग में महतारी के मौज हो गइल. इनकर बाबूजी मैकू लाल कविराजी इलाज करत रहलन आ ओही के आमदनी से अपना पाँच गो बेटन के लालन पालन कइलन. ओहमें से अब तीे गो भाई बाँचल बाड़ें बाकिर गाँव में अब इलका परिवार के केहू ना रहे. ओकरा बावजूद अपना गाँव के हर संभव विकास करवलै बानी कोविन्द जी. साल 1974 में रामनाथ कोविन्द जी के बिआह सविता जी से भइल. जिनका से एगो बेटा प्रशान्त कुमार आ एगो बेटी स्वाति बाड़ी.
कोली जाति से आवे वाला कोविन्द जी वकालत पास क के दिल्ली उच्च न्यायालय में वकालत शुरु कइले रहीं आ साल 1977 से 1979 ले दिल्ली हाई कोर्ट में केंद्र सरकार के वकीलो रहनी. साल 1991 में भाजपा में शामिल भइला का बाद साल 1994 में राज्यसभा के सांसद बनलीं. छह बरीस बाद 2000 में फेरु राज्यसभा सांसद बननी आ 12 बरीस ले सांसदी कइनी. भारतीय जनता पार्टी के राष्ट्रीय प्रवक्ता, दलित मोर्चा के राष्ट्रीय अध्यक्ष, आ अखिल भारतीय कोली समाज के अध्यक्ष रहल कोविन्द जी के 8 अगस्त 2015 का दिने बिहार के राज्यपाल बनावल गइल. एह पद से इस्तीफा दे के राष्ट्रपति के चुनाव लड़नी आ अब जीत के 25 जुलाई 2017 का दिने राष्ट्रपति पद के किरिया लेब कोविन्द जी.
यूपी से आवे वाला पहिला राष्ट्रपति कोविंद जी दुसरका दलित राष्ट्रपति होखब. आ अब पहिला बेर कवनो भाजपा नेता राष्ट्रपति पद के सुशोभित करीहें. संगही देश के चारो माथ पद प संघ आ भाजपा के लोग विराजमान रही. राष्ट्रपति, उप राष्ट्रपति, प्रधान मंत्री आ लोकसभा अध्यक्ष – चारों पदन प अब संघ के लोग रही, देश के आधा से अधिका राज्यन प राजग पहिलहीं से काबिज बा आ जब राज्यसभा में ओकरा बहुमत मिल जाई त फेर आपन रीति नीति लागू करवावे में कवनो परेशानी ना होखी.
(From Amar Ujala with gratitude)

robotstxt: allowed

filter: keep


text:
लेखकवृंद
- अभय कृष्ण त्रिपाठी "विष्णु"
- अमरकांत
- अरुण शीतांश
- आचार्य महेन्द्र शास्त्री
- आर. डी. एन. श्रीवास्तव
- आसिफ रोहतासवी
- इंजीनियर राजेश्वर
- कन्हैया प्रसाद तिवारी
- कन्हैया सिंह 'सदय'
- कमला प्रसाद मिश्र ‘विप्र’
- कुबेरनाथ मिश्र 'विचित्र'
- कुलदीप नारायण ‘झड़प’
- कैलाश गौतम
- गंगा प्रसाद 'अरूण'
- गंगाशरण शर्मा
- गायत्री सहाय
- गोरख पाण्डेय
- चंद्रशेखर मिश्र
- चन्द्रभूषण पाण्डेय
- चन्द्रशेखर प्रसाद ‘परवाना’
- जगदीश खेतान
- जनकदेव जनक
- जनकवि भोला
- जयशंकर प्रसाद द्विवेदी
- जितराम पाठक
- जौहर शफियाबादी
- डा उमेशजी ओझा
- डा. गोरख प्रसाद मस्ताना
- डा. डी.टी. राव "बेकाम"
- डा. बच्चन पाठक 'सलिल'
- डा. रीता सिन्हा
- डा0 शत्रुधन पाण्डेय
- डाॅ. राजेन्द्र प्रसाद सिंह
- डॅा० जयकान्त सिंह 'जय'
- डॉ अशोक द्विवेदी
- डॉ ओम प्रकाश सिंह
- डॉ जनार्दन सिंह
- डॉ. रामरक्षा मिश्र विमल
- डॉ.कमल किशोर सिंह
- तेग अली-तेग
- दिलीप कुमार
- दिलीप कुमार पाण्डेय
- दूधनाथ उपाध्याय
- देवेन्द्र आर्य
- धरीक्षण मिश्र
- नन्दकुमार त्रिपाठी
- नर्वदेश्वर पाण्डेय देहाती
- परिचय दास
- पाण्डेय कपिल
- प्रभाकर पांडेय
- प्रभुनाथ उपाध्याय
- प्रभुनाथ मिश्र
- प्रभुनाथ सिंह
- प्रशान्त पाण्डेय
- प्रसिद्ध नारायण सिंह
- प्रो. हरिकिशोर पाण्डेय
- बाबू रघुबीर नारायण
- बिसराम
- बेढब बनारसी
- बेबाक जौनपुरी
- भगवती प्रसाद द्विवेदी
- भिखारी ठाकुर
- भोला प्रसाद ‘आग्नेय’
- भोलानाथ 'भावुक'
- भोलानाथ गहमरी
- मनोरंजन प्रसाद सिंह
- महेन्द्र मिश्र
- मास्टर अजीज
- मुकुन्द मणि मिश्रा
- मृत्युंजय अश्रुज
- मोती बी.ए.
- रसिक बिहारी ओझा 'निर्भीक'
- राजीव उपाध्याय
- राधामोहन चौबे 'अंजन'
- राम जियावन दास 'बावला'
- रामदरश मिश्र
- रामनारायण उपाध्याय
- रामविचार पाण्डेय
- रामेश्वर सिंह 'कश्यप'
- राहुल सांकृत्यायन
- लाल बिहारी गुप्ता 'लाल'
- विवेकी राय
- विश्वनाथ प्रसाद 'शैदा'
- शशि प्रेमदेव
- सत्यनारायण मिश्र ‘सत्तन'
- सुरेश कांटक
- सौरभ पाण्डेय
- हीरा ठाकुर
- हीरा डोम
एगो त्रिवेणी ईहवों बा - केशव मोहन पाण्डेय
मन में घुमे के उछाह, सुन्दरता के आकर्षण आ दू देशन के राजनैतिक सीमा के बतरस के त्रिवेणी में बहत ही हम त्रिवेणी जात रहनी। हमनी के छह संघतिया रहनी जा आ एगो जीप के ड्राईवर। हमरा के छोड़ के सभे एह प्रान्त से परिचित रहे। हमरा बेचैनी के एगो इहो कारन रहे की आजू ले हम त्रिवेणी स्थान के नाम इलाहबाद के संगम खातिर सुनले रहनी। ई त्रिवेणी कवन ह?
उत्तर-प्रदेश के कुशीनगर जिला मुख्यालय से लगभग नब्बे किलोमीटर उत्तर-पछिम के कोन में बा ई त्रिवेणी। पाहिले त गंडक नदी के भयावहता के पार कईल बड़ा कठिन रहल ह बाकि अब पनियाहावा के सामानांतर रेल-सड़क पुल बड़ा आसन क देहले बा। हमनी के पुल के सीना के रौंदत पडोसी देश नेपाल के सीमा छुए चल देहनी जा। ई गंडक नदी ह, जवना में शालिग्राम पत्थर मिलेला। सालिग्राम पत्थर यानि कि नारायण भगवान के प्रतिरूप। शायद एही से एह नदी के नारायणी भी कहल जाला। - - - - हमनी के पुल पर जीप रोक के ऊपर से ही गंडक के विराटता, सुन्दरता आ प्रवाह देखे लगनी जा। अब हमनी के गंडक के पार क गईनी जा। ओह गंडक के, जवान बरसात में अपना जवानी के उन्माद में सगरो बंधन तुरी देले। अपना ऊ भयंकर रूप में पता ना केतना ऊसर खेत, लहलहात फसल, झुमत-गावत पेड़-खूँट आ असीमित सभ्यता-सन्सकारन के ढोवे वाला गाँवन के लील जाले। एकरा आक्रामक खोह में अनगिनत जिव-जंतु, लईका-बुढ आ जवान बिला गईल होइहें। ऊसर माटी बालू के ढेर में बदल गइल। तब्बो न जाने एकरा कछार से का लगाव, का मोह बा की लोग मौत से भी लड़ के जिनगी के जीतिए लेला।
नदियन के प्रति आस्था के कारन हमहूँ एगो सिक्का प्रवाहित क दिहनी। आस्था में आन्हर आदमी तर्क ना मानेला, नाहीं त इतना कुछ स्वाहा करे वाली गंडक के सिक्का का होई? - - - अबहीं एक-डेढ़े किलोमीटर आगे बढ़ल होकेब जा कि बिहार शुरू हो गईल। बिहार राज्य के पश्चमी चंपारण जिला! चंपारण शब्दे से भारतीय इतिहास के एगो अध्याय, बापू के नाम आ तस्वीर के ईयाद के साथ एह पवन धरती के गौरव के सामने सिर झुकावे के मन करेला। अब सामने बड़े अरण्य-देवता! आपन दिल खोलले पलक के चादर बिछवले ई महानुभाव साईत हमनिए के बाट जोहत रहले। एहिजा कबो खाली चंपा के अरण्य (वन) ही रहल होई, तब्बे त एह प्रान्त के नाम चंपारण परल होई। ई महोदय 840 वर्ग किलोमीटर में आपन पहचान बनवले बड़े। सखुआ आ सगवन के अधिकाई वाला ई वन-देव सिसो, सेमर, जामुन, खैरा, बेंत आदि के पेड़न के भी खज़ाना हवन। एह कानन के साथ अबहीं एक्के किलोमीटर ही चलल जाला कि दिल्ली-रक्सौल रेल-मार्ग के किनरवे मदनपुर माई के स्थान बा। ई बड़ा पवित्र शक्तिपीठ ह। मदनपुर माई अपना सब भक्तन के मनोकामना पुरावे ली। लागेला कि ओह वन-क्षेत्र की ओर से आवे वाला मेहमानन खातिर ई पहिला पुरस्कार ह। एहिजा आवे खातिर समनवे वाल्मीकि नगर रेलवे स्टेशन बा। हमनियो के माई के दर्शन कईनी जा। पूजा-पाठ क के चाय पिअनी जा आ वन-प्रान्त के भीतर चल पड़नी जा।
- - - छोट-छोट गाँव! - - - उबड़-खाबड़ रास्ता! अपना दिनचर्या में मगन लोग! जंगल में चारा चाबत गायन के झुण्ड! राम्हात बछड़! कंचा और कबड्डी खेलत लइकन के जमात। मेमियात बकरी। बहारन आ कूड़ा के ढेर पर पहलवानी देखावत मुर्गा-मुर्गी। आइस-पाइस खेलत रसगर हवा। हम ओह लोगन के जीवन के दुरुहता से बड़ा उदास रहनी आ ऊ लोग अपना जीवन-लीला में मगन रहलें। हम ठावें-ठाव सावधानी आ जानकारी खातिर लागल बोर्ड देखनी- वाल्मीकि व्याघ्र योजना। हाय रे आदमी! आदमी के आदत अइसन बदलल कि एह वन्य-जीवन के रक्षा खातिर योजना चलावे के ज़रूरत पड़ गिल? - पता लागल कि ई 335.6 किलोमीटर में फइलल देश के 18वां आ बिहार के दूसरा परियोजना ह। एह परियोजना के शुरुआत 1990 में कईल गईल। ई उत्तर से रॉयल चितवन नेशनल पार्क (नेपाल) से आ पच्छिम में गंडक के जल-धार से घेराइल ह।
इतिहासकार लोग पता ना का कहेला लोग, बाकिर एही वन में रामायण के रचयिता वाल्मीकि जी के पवित्तर आश्रम बा। ईहाँ बाघ, चीता, तेंदुआ, सियार-लोमड़ी, लीलगाय, करीकी हरिन, बानर, वनमुर्गी, वनबिलार, अजगर, बिसतुईयन के साथे जूलॉजी-बोटनी आ चरक-शास्त्र खातिर ढ़ेर सामान बा। हमनी के आगे बढ़त जात रहनी जा। सड़क अपना रूप से कहीं-कहीं गुदगुदा के हँसावे ले त, कहीं-कहीं डेरवइबो करेले, रोअइबो करेले। ओकरा रूप में विविधता बा। चाल में ऊ सर्पीली बिआ। ऊँचास पर चढ़े-उतरे के बेरा ऊ कवनो मुँह फ़ुलवले नखरादार गोरी लागेले। आगे छोट-छोट पत्थरन से भरल ट्राली पलट गईल रहे। ईहवा पत्थरन के अवैध उत्खनन के काम बड़ पैमाना पर होला। हमनी के एक साथे अनेक रसन के अनुभव करत रहनी जा कि जंगल में से निकल के एकाएक कई लोग सड़क पर आ गईल। हमनी के डेरा गइनी जा कि कहीं डाकुअन के गिरोह त ना आ गईल? पता लागल कि नीचे एगो गड़ही बा, जवन के पानी सूखता। ई लोग ओही में मछरी पकड़त रहल्ह लोग।
ईहवा के मेहरारू कुल घर के काम के साथे-साथे सूखल लकडियो बिनेली कुल। लईका सब पढ़ाई कम करेलें कुल आ बकरी ज्यादे चरावेलें कुल। एहिजा संयुक्त परिवार बड़ा सफलता से संचालित होला। अक्षर से कोसन दूर रहल लोग अब बड़ा अन्तराल के बाद, बड़ा बेचैनी से पढ़ाई खातीर सोंचत बाड़े।
कुछ दूर खाली जगह रहे, फेर मोड़ आ अब आ गइल वाल्मीकि नगर। सामने अदभुत नजारा बा। नीचे पूर्वी गंडक नहर के हरिहर पानी, जवना के कुछे दूर आगे जाते 15 मेगावाट के विद्युत् परियोजना के जनम भइल बा। सामने बा जंगल के ऊहे गर्वीला स्वरूप, जे के हमनी के मदनपुरे से आत्मसात करत आवतानी जा। ऊपर बा नीला-धोवल आसमान। नहर के एक ओर सखुआ-सगवन आ दुसरका ओर खिलखिलात गोलमोहर के हरिहरी। आगे एगो गोल-चौक बा, जहाँ अढाई मीटर ऊँच एगो स्तंभ बा। एह स्तम्भ के देख के ईहँवा से लगभग 60 किलोमीटर पुरुब लौरिया के अशोक स्तम्भ के ईयाद आवेला। ओके त प्रमाणिकता बा, बाकिर एकर नइखे। अब सैनिक लोग के छावानियन के पार क के हमनी के सदानीरा गंडक के किनारे रहनी जा। ना-ना, एकाध पल भ्रम में रहनी जा। आँख टी देखत रहे बाकी मानावे ना मानत रहे। लागत रहे कि हमनी के कवनो दोसरा लोक में आ गइल बानी जा। पीछे एगो पुरान गेस्ट हाउस बा। उजाड़ जइसन। एह बेर बड़ा बारीकी से ओह्कर मरम्मत के काम होत रहे।
अब हमनी के त गंडक के कछार पर खड़ा रहनी जा बाकिर ऊ हमनी से 7-8 मीटर नीचे बहत रहली। एहिजा के अवशेषन से बुझाता कि एह पिकनिक स्पॉट के कबो खुबे विक्सित कइल गइल होई। केतना सुन्दरता बा एहिजा! मन करता कि सगरो के बटोर ली। हमार आँख एह रूप के पिए खातिर छटपटाए लागल। पैर नाचे खातिर बावला बा। पीछे विराट कानन-प्रदेश, सामने हिमालय-श्रृंखला के सबसे नीचे वाला हरिहर-हरिहर पहाड़ी, नीचे कलकल करत गंडक आ ऊपर ललचत नीला आसमान। प्रसन्नता के एह लहरन के बीच में एगो टीस मन के सालेला कि प्रकृति के ई अनुपम सौन्दर्य आ शैलानी लोग के नाम पर हमनिए के सात आदमी! का कारण बा कि एह अभयारण्य में एगो अपरिचित भय से मन डेराइल रहेला? काहें कबो कवनो वादी त कबो कवनो सलाम जइसन शब्द डेरवावत रहेला?
हमनी के बड़ी देर ले बइठ के प्रकृति के एह रूप से चार आँख करत रहनी जा। अब हमनी के जीप विदेशी कहाए खातिर बेचैन हो गइल। भैंसालोटन बैराज हमनी के कब नेपाल पहुँचा दिहलस, पते न चलल। हमनी के इंडो-नेपाल सीमा पार क गइनी जा। 4 दिसम्बर 1959 के नेपाल के महारानी आ भारत सरकार द्वारा जल-वितरण खातिर भइल समझौता के फलस्वरूप एह भैंसालोटन बैराज के अस्तित्व सार्वजनिक यातायात के रूप में सामने आइल। एहिजा से मुख्य गंडक नहर, पूर्वी गंडक नहर आ पश्चिमी नेपाल नहर निकलेले। अब हमनी के त्रिवेणी में बानी जा। हिन्दू लोगन के धार्मिक स्थान! जवना के देखे खातिर हम बड़ा बेचैन रहनी। ई त्रिवेणी नेपाल के नवलपरासी जिला के एगो छोटहन बाज़ार ह। गंडक के किनारे चलत सड़क एकाध बेर नाचे से लागेले। गजब के दृश्य बा। दाहिने असीम जलराशि वाली गंडक के स्वरूप, बाएँ हेती-हेती झोपड़ीन में तारल मछरी आ बोतलबंद दारू के साथे भुजा-चिउड़ा के दुकान। दुकान के सुन्दरता के नाम पर दुकानदार के रूप में नेपाली औरत, लड़की आ पीछे हरिहरी से नहाइल पहाड़ी। ई ह त्रिवेणी! छोट बाज़ार। छोट-छोट मल्टी-परपज दुकान। एके गो दुकान में सबकुछ। चाय-पानी के ही दुकान में तारल मछरी आ बोतलबंद दारू के साथे भुला-चिउड़ा आ कोल्ड-ड्रींक। हमनी के सब संघतिया आपस में कवनो बांध ना बंधनी जा। सभे छक के आनंद उठावल। अब हमनी के ओहिजा गइनी जा, जहवाँ मेला लागेला। एहिजा नदी में उतरे खातिर सीढ़ी बनल बा। किनरवें छोट-बड़ कईगो मंदिर बनल बा आ ओहिजा घनहर छाया वाला एगो विशाल वट-वृक्ष भी बा। नदी में छोट-छोट नाव देखि के हमनी के दौड़ पड़नी जा। हमनी के नौका-विहार के खुब मज़ा लेहनी जा। 'शैकत-शैय्या' वाली 'तनवंगी-गंगा' में ना, कंठ ले भरल गंडक में।
कुछ दूर आगे गइला पर गज-ग्राह के लड़ाई वाला ठाँव बा। श्रीमद्भागवत पुराण के अनुसार भगवान विष्णु के भक्त गज अऊर ग्राह के में एहिजा से युद्ध शुरू भइल रहे। - - - केतना रमणीय बा ई सुन्दरता के प्रदेश! गंडक से तरी पावत एह क्षेत्र के असीम रूप-राशि से जहवाँ हम आनंदित होत रहनी, ओहिजा चुप होखे लगनी। जैसे हमार शब्द मर गइल आ आवाज़ के लकवा मार दिहलस। - - - बुझइबे ना करे कि आह्लाद में पीड़ा के कौन काम बा? - - - बाकी बावरा मन माने तब त! ऊ त भटके लागल। - - ई क्षेत्र खाली अपना रुपवे में आकर्षण ना राखेला। - - इहे प्रांतर रत्नाकर के वाल्मीकि बना दिहलस। सीता मैया अपना जीवन के मातृत्व-काल के एहिजा बितवली। लव-कुश एही गंडक में नहइले होइहें। महाभारत के 20 वाँ अध्याय में भगवान श्री कृष्ण भी शायद एही गण्डकी-प्रदेश के वर्णन कइले बाड़े। सम्राट अशोक भी एह क्षेत्र के जानत रहलन। 'नन्द-वंश' के नंदनगढ़ एही तराई प्रदेश में बा। बापू अउर बा एह माटी क छू चुकल बा लोग। नेहरू जी के आँख एह सौन्दर्य के पी चुकल बिआ। इतना कुछ के बाद भी ई सुन्दरता ना जाने कवना अप्रत्यक्ष कारण से शैलानीयन के आकर्षित ना करेले? शैलानी लोग के एह सुन्नर रूप से डर काहें लागेला? - - - ई सवाल हमरा मन के मथ देला।
त्रिवेणी में तीन अलग-अलग नदी - गंडक, पंचनद आ सोहना के मिलन होल। एमे गंडक चाहे गण्डकी चाहे नारायणी मुख्या नदी ह। इतने ना, एहिजा तीन गो राजनैतिक सीमा रेखा भी मिलेला। - एक ओर से नेपाल, दोसरा ओर से पश्चिमी चंपारण (बिहार) आ पछिम के ओर से जा त उत्तर-प्रदेश के महाराज गंज जिला के सीमा भी गरबहियाँ करेला। जंगल, नदी आ पहाड़ जइसन तीन गो प्राकृतिक रचना भी एहिजा लउके ला। एहिजा पुल, फूल आ कांड-मूल के भी आनंद मिलेला। एहिजा मन, मस्तिष्क आ तन के आराम मिलेला। ईहवाँ भौतिक रूप से सामान्य जीवन, राजनैतिक शिथिलता आ सामाजिक चुप्पी बा। चर्चा से दूर रहि के भी नैसर्गिक सुख के ई उदहारण उपेक्षा से आहत नइखे। बिहार सरकार सड़कन के जीर्णोद्धार करा रहल बिआ। उत्तर-प्रदेश भी ध्यान दिहल तेज़ क दिहले बा। गेस्ट-हाउस चमके लागल बा। सीमा सुरक्षा बल के मौजूदगी बढ़े लागल बा। लगता कि तीन सीमा रेखन के ई सौन्दर्य सबका दिल में उतरे खातिर बेचैन बा।
भ्रमण के उत्कंठा जवन हमरा मन में रहत रहल ह, ईहवाँ आ के अउर बढ़ गइल। प्रकृति के चित्रकारी हमरा के अउर बुलाह्टा भेजे लागल। हम कतहूँ घूमे जानी, पहिलका नज़र में ओहिजा त्रिवेणीए जोहेनी। अब त हम बेर-बेर त्रिवेणी जाए लागल बानी। जबे मौका मिलेला, जा के छू लेनी। पूछेनी, - 'त्रिवेणी, अब का हाल बा?'
जैसे ममता भरल हाथ हमरा माथा पर फेरत त्रिवेणी कहेली, -' ऐसहीं आवत र ह, त हमार हाल अच्छा त होइए जाई।'
त्रिवेणी के सुन्दरता पर अब अक्सर सोचेनी कि जब प्रकृतीए में जिअत आदमी अपना रूप-प्रदर्शन खातिर इतना उत्कंठित रहेला, तब प्रकृति कहें ना रहे? - - - - नदी किनारे घूमत-घूमत हमनियों के पत्थरन के भीड़ में एकाध गो शालिग्राम पत्थर पाइए गइनी जा। हम त कुछ अउरियो सुन्नर आकृति वाला पत्थर अपना बेग में ध लिहनी। मन त सौन्दर्य से अघाइल आ परिस्थिति से व्यथित रहे। हमनी के जीतलो रहनी जा आ हारलो रहनी जा। भगवान भाष्कर के टहक कम होत-होत हमनी के जीप घर की ओर दौड़ परल।
--------------------------------------------------
नाम - केशव मोहन पाण्डेय
2002 से एगो साहित्यिक संस्था ‘संवाद’ के संचालन।
अनेक पत्र-पत्रिकन में तीन सौ से अधिका लेख, दर्जनो कहानी, आ अनेके कविता प्रकाशित।
नाटक लेखन आ प्रस्तुति।
भोजपुरी कहानी-संग्रह 'कठकरेज' प्रकाशित।
आकाशवाणी गोरखपुर से कईगो कहानियन के प्रसारण, टेली फिल्म औलाद समेत भोजपुरी फिलिम ‘कब आई डोलिया कहार’ के लेखन अनेके अलबमन ला हिंदी, भोजपुरी गीत रचना.
साल 2002 से दिल्ली में शिक्षण आ स्वतंत्र लेखन.
संपर्क –
पता- तमकुही रोड, सेवरही, कुशीनगर, उ. प्र.
kmpandey76@gmail.com
अंक - 42 (25 अगस्त 2015)
सदस्यता लें टिप्पणियाँ भेजें (Atom)
ट्वीट
परसिध पोस्ट
-
भोजपुरी साहित्य के विकास के क्रम में एक से बढि के एक संतन के जोगदान बा। ओही परम्परा आगे बढावले बानी भीखा साहब जी। इंहा कऽ भोजपुरी कऽ कबी...
-
पगे पग ठोकर समय के नचवना कइसन जिनगी सटत रोज पेवना॥ घुमल अस चकरी पलिहर जोताइल नमियो ना खेते बीया बोआइल उमेदे से अंखुवा , फोरी न भुंइयाँ इह...
-
(सब लड़िका क्लास के एगो कोना में बिटोराइल बा, दुगो बेंच गिरल बा चिरकुटवा ओहिमें दबाके माई-माई चिचियाता, लबेदा सुथनी एकदोसरा के झोंटा नवा के...
-
चिथरा पहिर घुसरि पुअरा में देखत सुघर सोनहुल सपना ऊसर बंजर परती धरती सींचि-सींचि लोहू से अपना हम दुनिया के सरग बनवलीं नंदन वन अइसन चमक...
-
केहू आज दिल से भुलाई त कइसे हिया से कहीं दूर जाई त कइसे। कजरवा से चाहे लिखे प्रेम पोथी कि लोरवा से पाती लिखाई त कइसे। बड़ी सांकरी प्रेम के ...
-
रोवाँ झारेला जब जब चुनाव आवैला तरवा चाटैं धीरे धीरे सुहरावैला हार जीत से कउनो मतलब नाहीं राखै जेतना भी लह जाला ठाट से लहावैला गाँव से सिवा...
-
" बाउजी, बाउजी....तनी ऊपर देखेम...उम्म्म्म्म... ना..लइटवा के अंजोरा तनी खड़ियाs जाईं..." बाउजी धीरे धीरे खटिया से उठेके कोसिस कई...
-
अंक - 76 (19 अप्रैल 2016) चइता विशेषांक कऽ रचना सूची संपादकीय चइता नाही बसे अब गाँव में लेख चइता चित्त से जोड़ेला - केशव मोहन पाण्डेय...
-
कलयुग कऽ रंग चाहे घर होखे चाहे गाँव होखे, चिहे जिला देश विदेश होखे, हर जघे एके बाजा बजावत बा, कलयुग आपन रंग देखावत बा। धन खाति...
-
सूनि लऽ हे भाई! आ गइलबा कमरतोङ महंगाई॥ अब दाँत के नीचे ना पहुँची, सब्जी, चीनी अउरी दाल। अमीर, गरीब दूनो भाई के, हो गइल बाटे दशा बेहा...


text:
गुजरात चुनाव असल मायने में बीजेपी के खातिर किला बचवले के चुनौती बन रहल बा.एकर अंदाज एह बात से लगावल जा सकेला कि खुद प्रधानमंत्री मोदी एक महीने में चउथी बार गुजरात दौरे पर जा रहल बाड़ें.
मोदी बीजेपी के गुजरात गौरव यात्रा के समापन पर लाखों कार्यकर्ता के संबोधित करिहें. मानल जा रहल बा कि गुजरात चुनाव बीजेपी, खास मोदी के खातिर साख के सवाल बन गइल बा.
149 विधानसभा क्षेत्र से होके लगभग 4471 किलोमीटर के यात्रा एह गौरव यात्रा में हो चुकल बा. कुल 182 विधानसभा सीट में से 149 सीट से होके यात्रा सम्पन्न होखे जा रहल बा.
लेकिन एह यात्रा में यूपी के सीएम योगी आदित्यनाथ के साथ मध्यप्रदेश,राजस्थान का छत्तीसगढ़ के मुख्यमंत्री भी शामिल भइलें. यूपी के फायर ब्रिगेड नेता आ बीजेपी हिंदुत्व के प्रमुख चेहरा सीएम योगी आदित्यनाथ एह यात्रा में शामिल होखे पहुंचले.
मानल जा रहल बा कि बीजेपी हिंदुत्व आ धर्म के चेहरा पर गुजरात चुनाव जीते के कोशिश कर रहल बिया.
लेकिन खुद कांग्रेस भी एह धार्मिक चेहरा में खुद के फिट करे के पूरा कोशिश कर रहल बिया. कांग्रेस उपाध्यक्ष राहुल गांधी गुजरात दौरे के शुरुआत गुजरात के द्वारका में द्वारकाधीश मंदिर में पूजा अर्चना से कइलें.
कांग्रेस आ बीजेपी दुनो आम मतदाता के बीच संदेश दिहला में कवनो भी कमी नइखे राखल चाहत. जहां बीजेपी के पहिचान हिंदुत्व के राजनीति के रहल बा अब ओहिजा कांग्रेस भी आपन पहिचान आम आदमी के बीच बदले के कोशिश कर रहल बिया.
गुजरात चुनाव के तारीख से पहिले ही चुनाव फिलहाल नरेंद्र मोदी बनाम राहुल गांधी बन रहल बा. एह काम मे दुनो पार्टी शोशल मीडिया के बखूबी प्रयोग कर रहल बाड़ी.
शोशल मीडिया के व्यापक इस्तेमाल कर चुकल बीजेपी के लोकसभा चुनाव में एकर फायदा भी मिलल रहे. लेकिन अब इहे शोशल मीडिया गुजरात मे बीजेपी के फजीहत करा रहल बा.
जहां शोशल मीडिया पर हैशटैग #VikashPagalaGayaHai काफी दिन तक टॉप ट्रेंड में रहल. कांग्रेस भी आपन मौजूदगी शोशल मीडिया पर दर्ज करा रहल बिया. एह खातिर प्रोफेशनल्स के टीम बनावल गइल बा.
ई चुनाव जेतना जमीनी स्तर पर लड़ल जा रहल बा ओतने सोशल मीडिया पर भी. जहां बीजेपी पहिले राहुल गांधी के छवि शोशल मीडिया के जरिये पप्पू आ सहजाद बतवलसि अब ओहि शोशल मीडिया के उपयोग कांग्रेस बीजेपी के खिलाफ प्रचार के खातिर इस्तेमाल कर रहल बा. लोग सुन भी रहल बाड़ें.
भोजपुरी खोज.काँम को फेसबुक पर लाइक करें अथवा ट्विटर पर फाँलो करें. अगर आपको यह न्यूज़ पसंद आया तो हमारी सेवाओं को बेहतर बनाने के लिए आप हम viaon@upi (Pay throw UPI BHIM) डोनेशन (दान) दे सकते हैं.
अगर आप एंड्रायड यूजर हैं तो आप हमारे आधिकारिक न्यूज़ एप को गूगल प्ले स्टोर से डाऊनलोड कर सकते हैं


text:
टटका खबर, अतवार, 4 जून 2017
भारत के बी साई प्रणीत आपन पहिला गेम हारला का बादो हिम्मत ना हरलन आ बाद में इंडोनेशिया के जोनाथन क्रिस्टी के 17-21, 21-18, 21-19 से हरावत थाईलैंड ओपन बैडमिंटन टूर्नामेंट के खिताब जीत लिहलन. एह सफलता ला पीएम मोदी उनुका के बधाई भेजले बाड़न.
पइसा कमाए ला इज्जति नीलाम क देबे वाला बीसीसीआई के टीम इंडिया आजु चैम्पियनशीप टूर्नामेंट में पाकिस्तान से खेलले. खेल में हारसु भा जीतसु बाकिर अपना आ देश के इज्जत के फालूदा त बनाइए दिहले सँ ई धनपशु. जबकि कवनो खिलाड़ी करोड़पति से कम नइखन स. अलग बाति बा कि बरखा का लुकाछिपी में अबहीं कहल ना जा सके कि के हारी.
भाई जवन मन करे जवन दावा करत रहसु बाकि बाप अपना बेटा से नाराज नइखन. आजु मैनपुरी के करहल कस्बा में एगो पुछारी में आइल मुलायम सिंह यादव कहलन कि बाप-बेटा में कवनो नाराजगी नइखे आ कबा होइयो ना सके. आ शिवपाल दावा करत घूमत चलत बाड़न कि 6 तारीख के ऊ मुलायम के अगुअई में समाजवादी सेकूलर मोर्चा बनइहें.
जौनपुर जिला के गौराबादशाहपुर इलाका में एगो दुलहा के गोली मार के घवाहिल क देबे वाला दू गो बदमाशन के आजु पुलिस गिरफ्तार क लिहलसि. गोली मरला का बाद दूनू मोटरसाइकिल से भाग पराइल रहले सँ.
मिर्जापुर के मडिहान धोरावल रोड प एके मोटरसाइकिल प जात तीन गो नवही घवाहिल हो गइलें जब कलवारी गांव का नियरा ओह लोग के मोटरसाइकिल बेकाबू हो के बदरहवा नाला में जा गिरल.
बिहार के मंत्री रहल आ जदयू से निलंबित विधान पार्षद राकेश कुमार उर्फ सम्राट चौधरी 11 जून के यूपी के उप मुख्यमंत्री केशव प्रसाद मौर्य का सोझा पटना के श्रीकृष्ण मेमोरियल हॉल में भाजपा के सदस्यता लीहें. कहतारें कि उनुका साथे उनुकर बहुते समर्थको भाजपा में शामिल हो जइहें.
पश्चिम चंपारण जिला के गोबरहिया दोन इलाका के शेरवाँ गाँव में अपना खेत के रखवारी करत लोगन प जंगली भालुअन के झुंड हमला क दिहलसि. एह हमला से पाँच जने घवाहिल हो गइलें.
बलिया जिला के बैरिया इलाका के चिरैया मोड़ का नियरा आपन आपन ट्रक खड़ा क के ओकर ड्राइवर सड़क किनारे बइठ के बतियावत रहलें. एही बीचे एगो बेकाबू जीप दूनू के धक्का मारत एगो ट्रक से टकरा गइल. दूनू ड्राइवर आ ओह जीप प सवार सात जने समेत नौ जने घवाहिल हो के जिला अस्पताल में भरती करावल गइल बाड़ें.
सिवान के नगर इलाका के मसान घाट प बनल कंधवारा मुक्तिधाम स्थित मंदिर के पुजारी के आजु फजीरे कुछ बदमाश गाली मार के जान ले लीहले सँ. हत्या के कारण अबहीं पता नइखे चलल.
भभुआ में पूर्व मध्य रेलवे के गया-मुगलसराय रेल खंड पर आजु फजीरे पुसौली टीसन का लगे ट्रेन से कटा के एगो रेलकर्मचारी के ठाँवे प मौत हो गइल.
सारण जिला के रिविलगंज इलाका के दौलतगंज जामटोला के कुछ बचवा सरयू में नहाए गइल रहले सँ. एह में से तीन गो बचवा डूबे लगले सँ. एगो के त केहू तरह बचा लीहल गइल बाकिर दू गो के डूब के मौत हो गइल. एगो 8 बरीस के आ दुसरका 13 बरीस के रहुवे.
बलिया के नरही इलाका में चौरा गांव में हालही में बिआह के आइल कनिया के मौत शुक का राति जरला से हो गइल. सन्देह वाला हाल में जरल एह नवहिन के जिला अस्पताल मे भरती करावल गइल बाकिर ओकरा के बचावल ना जा सकल.
शनिचर देर राति ताड़ीबड़ा गाँव जाए वाली सड़क किनारे सूतल मलप गाँव के एगो नवही के एगो ट्रक कचार के जान ले लिहलसि. ट्रक के पीछे करत ड्राइवर देखलसि ना आ ओकरा प ट्रक चढ़ा दिहलसि.
जौनपुर के पुरनिया पत्रकार राजेन्द्र सिंह के आजु 90 बरीस का उमिर में गंगालाभ हो गइल. ऊ एने ढेर दिन से बीमार चलत रहलन. मूल रुप से फैजाबाद के समन्था गांव के रहे वाला राजेन्द्र सिंह 1965 से जोनपुरे में बस गइल गहलन. आजु उनुकार अंत्म संस्कार वाराणसी के मणिकर्णिकाघाट प क दीहल गइल.


text:
अगहन
अगहन (आग्रहायण या मार्गशीर्ष) हिंदू कलेंडर के एक ठो महीना बा।
काशी क्षेत्र में प्रचलन में बिक्रम संवत के अनुसार अगहन साल के नउवाँ महीना होला। अंगरेजी (ग्रेगोरियन कैलेंडर) के हिसाब से एह महीना के सुरुआत कौनों फिक्स डेट के ना पड़ेला बलुक खसकत रहेला। आमतौर पर ई नवंबर/दिसंबर के महीना में पड़े ला।
भारतीय राष्ट्रीय पंचांग, जेवन सुरुज आधारित होला, में अगहन नउवाँ महीना हवे आ ग्रेगोरियन कैलेंडर के 22 नवंबर से एकर सुरुआत होले। नेपाल में प्रयुक्त कैलेंडर के हिसाब से ई साल के आठवाँ महीना हवे। बंगाली कैलेंडर में भी ई आठवाँ महीना होला।


text:
जिला वाराणसी, ब्लाक काशी विद्यापीठ, गांव नगवा। इहां रहे वाली पिंकी आपन बियाह तीन महीना पहिले शिवाला में रहे वाले दीपू से कइले रहलिन। जवन कि इ बियाह पिंकी आउर दीपू अपने मन पसन्द से कइले रहलन। लेकिन माइके वाले पिंकी के नाबालिग बता के दीपू पे केस कर देहले हयन।
पिंकी के कहब हव कि इ बियाह के दीपू के घर वाले त मंजूर कर लेहले हयन। लेकिन हमार पिता नत्थू राम आउर माई मुन्नी देवी इ बियाह नाहीं मंजूर करत हयन। काहे से कि हमनी के जाति अलग हव। एही वजह से हमार माई बाउ दीपू के खिलाफ रिपोर्ट लिखवा देहलन कि दीपू हमसे ज़बरदस्ती बियाह कइले हयन। लेकिन अइसन कउनों बात नाहीं हव हम अपने मर्ज़ी से बियाह कइले हई।
पिंकी के पास कउनों उमर के प्रमाण पत्र नाहीं हव। एही वजह से लंका थाने के होमगार्ड देवकान्त तिवारी पिंकी के मेडिकल करवावे खातिर ले गएल रहलन। एनकर कहब हव कि मेडिकल करवइले से लइका आउर लइकी के उमर पता चल जाई कि बालिग हयन की नाहीं। रिपोर्ट अइले पर अगर रिपोर्ट सही रही तो पिंकी के बयान के बाद दीपू के छोड़ दीहल जाई।


text:
इकोलॉजी
इकोलाजी या पारिस्थितिकी में जीवधारी सभ आ उनहन के अपने पर्यावरण की साथे क्रिया-प्रतिक्रिया क अध्ययन आ बैज्ञानिक बिस्लेषण कइल जाला। ए बिज्ञान के पर्यावरणीय जीव बिग्यान भी कहल जाला। मुख्य रूप से इ बिग्यान कौनो आस्थान की पर्यावरण के एगो सिस्टम मान के ओकर अध्ययन करे ला।
सिस्टम चाहे तंत्र क मतलब होला अइसन इकाई जेवना क कुल पार्ट चाहे अंग एक दुसरा से जुडल होखे आ आपस में क्रिया-प्रतिक्रिया करत होखे आ एही वजह से ऊ सिस्टम कई टुकड़न से मिल के बनला की बावजूद एगो सिंगल इकाई की रूप में ब्यवहार करत होखे।
ए नजरिया से देखल जाय त हमनी की पृथ्वी क पर्यावरणो एगो बहुत बड़हन सिस्टम (तंत्र) की रूप में काम करेला। पर्यावरण क रचना कई चीज से मिल के भइल बा जिनहाँ के एकर अंग (पार्ट) कहल जा सकेला आ तबो पर ई अलग-अलग अंग कौनो न कौनो क्रिया-प्रक्रिया द्वारा एक दुसरा से जुड़ के पुरा पर्यावरण के एगो सिंगल जिंदा इकाई की रूप में काम करे लायक बनावेला। एही से पर्यावरण के एगो इकोसिस्टम कहल जाला।
इकोसिस्टम की रूप में पर्यावरण के मान लिहला पर एकरी अध्ययन में कई तरह क सुबिधा हो जाला। सबसे बड़ बात ई कि तब ई मान लिहल जाला की पर्यावरण की कौनो छोट से छोट अंग में कौनो बदलाव होई त ओकर परभाव पूरा पर्यावरण पर पड़ी। ए तरह से पर्यावरण में होखे वाला बदलाव क अध्ययन करे में बहुत सुबिधा हो जाला।


text:
शीला की जवानी, छम्मक छल्लो, मुन्नी बदनाम हुई, अनारकली डिस्को चली अउर अब ‘लट्टू फिरा दे रे छोरा….’ जी हँ! राखी सावंत पर फिल्मावल आ फिल्म ‘रक्तबीज’ क ई गाना एह घरी चारो ओर खूबे बाजत बा. एकर संगीतकार हउवें सतीश-अजय. आइटमे नंबर से बॉलीवुड में जोरदार एंट्री मारे वाली राखी अब ‘लट्टू गर्ल’ बन के सतीश-अजय क धुन पर थिरकत बाड़ी. कहल जात बा कि एह गीत के फिल्मावे आ सेट पर नाहियो त एक करोड़ रुपिया के खरचा आइल बा. एह गाना में यूपी के फोक शब्दन के बखूबी इस्तेमाल भइल बा. संगीत कुछ एह अंदाज़ में बनल बा कि देसी वाद्य यंत्रन पर वेस्टर्न बीट्स के उम्दा फ्यूजन सुने के मिलऽता. बॉलीवुड के कईएक फिलिमन में अपना संगीत के जलवा बिखेर चुकल सतीश-अजय के पिछले साल बॉलीवुड फिल्म ‘रॉक इन मीरा’ के संगीत खातिर बेशुमार शोहरत मिलल रहुवे.
मूलतः यूपी के रहे वाला सतीश-अजय क जोड़ी अब ले दर्जन भर बॉलीवुड फिलिमन का अलावे देश के नामी-गिरामी म्यूजिक कंपनियन ला नाहियो त अढ़ाई दर्जन एलबम आ भोजपुरीओ के दर्जन भर फिलिमन के संगीत दे चुकल बाड़ें. अबहीं महुआ टीवी पर चलत म्यूजिकल शो ‘सुरों का महासंग्राम’ में बतौर जज व मेंटर क भूमिका निभावत बिया ई जोड़ी.
सतीश-अजय बतवलें कि ऊ लोग अबले तीन गो आइटम सांग कम्पोज कइले बा. लट्टू फिरा दे .. का बाद बाकियो दुनु सांग एह साल सुने के मिल जाई.एकरे अलावे फिल्म ‘रक्तबीज’ में दू गो मेलोडियस गानो बा. एगो गीत सूफी अंदाज़ में बा त दुसरका आजु क नवही पीढ़ी के मन मिजाज वाला रॉक स्टाइल में. एह गानन के संयोजन लीक से हट के बा.बतावत बा लोग कि एक साल ले त लोग के लाइन से उनुकरे फिलिमन के संगीत सुने क मिले वाला बा.
(शशिकांत सिंह रंजन सिन्हा के रपट)


text:
लेखकवृंद
- अभय कृष्ण त्रिपाठी "विष्णु"
- अमरकांत
- अरुण शीतांश
- आचार्य महेन्द्र शास्त्री
- आर. डी. एन. श्रीवास्तव
- आसिफ रोहतासवी
- इंजीनियर राजेश्वर
- कन्हैया प्रसाद तिवारी
- कन्हैया सिंह 'सदय'
- कमला प्रसाद मिश्र ‘विप्र’
- कुबेरनाथ मिश्र 'विचित्र'
- कुलदीप नारायण ‘झड़प’
- कैलाश गौतम
- गंगा प्रसाद 'अरूण'
- गंगाशरण शर्मा
- गायत्री सहाय
- गोरख पाण्डेय
- चंद्रशेखर मिश्र
- चन्द्रभूषण पाण्डेय
- चन्द्रशेखर प्रसाद ‘परवाना’
- जगदीश खेतान
- जनकदेव जनक
- जनकवि भोला
- जयशंकर प्रसाद द्विवेदी
- जितराम पाठक
- जौहर शफियाबादी
- डा उमेशजी ओझा
- डा. गोरख प्रसाद मस्ताना
- डा. डी.टी. राव "बेकाम"
- डा. बच्चन पाठक 'सलिल'
- डा. रीता सिन्हा
- डा0 शत्रुधन पाण्डेय
- डाॅ. राजेन्द्र प्रसाद सिंह
- डॅा० जयकान्त सिंह 'जय'
- डॉ अशोक द्विवेदी
- डॉ ओम प्रकाश सिंह
- डॉ जनार्दन सिंह
- डॉ. रामरक्षा मिश्र विमल
- डॉ.कमल किशोर सिंह
- तेग अली-तेग
- दिलीप कुमार
- दिलीप कुमार पाण्डेय
- दूधनाथ उपाध्याय
- देवेन्द्र आर्य
- धरीक्षण मिश्र
- नन्दकुमार त्रिपाठी
- नर्वदेश्वर पाण्डेय देहाती
- परिचय दास
- पाण्डेय कपिल
- प्रभाकर पांडेय
- प्रभुनाथ उपाध्याय
- प्रभुनाथ मिश्र
- प्रभुनाथ सिंह
- प्रशान्त पाण्डेय
- प्रसिद्ध नारायण सिंह
- प्रो. हरिकिशोर पाण्डेय
- बाबू रघुबीर नारायण
- बिसराम
- बेढब बनारसी
- बेबाक जौनपुरी
- भगवती प्रसाद द्विवेदी
- भिखारी ठाकुर
- भोला प्रसाद ‘आग्नेय’
- भोलानाथ 'भावुक'
- भोलानाथ गहमरी
- मनोरंजन प्रसाद सिंह
- महेन्द्र मिश्र
- मास्टर अजीज
- मुकुन्द मणि मिश्रा
- मृत्युंजय अश्रुज
- मोती बी.ए.
- रसिक बिहारी ओझा 'निर्भीक'
- राजीव उपाध्याय
- राधामोहन चौबे 'अंजन'
- राम जियावन दास 'बावला'
- रामदरश मिश्र
- रामनारायण उपाध्याय
- रामविचार पाण्डेय
- रामेश्वर सिंह 'कश्यप'
- राहुल सांकृत्यायन
- लाल बिहारी गुप्ता 'लाल'
- विवेकी राय
- विश्वनाथ प्रसाद 'शैदा'
- शशि प्रेमदेव
- सत्यनारायण मिश्र ‘सत्तन'
- सुरेश कांटक
- सौरभ पाण्डेय
- हीरा ठाकुर
- हीरा डोम
लोक जीवन आ सामाजिक सरोकार में अमृत घोरत चइता गीत - जनकदेव जनक
चइता के गीतन में लोक चेतना, देवी उपासना आ विरह वेदना के अभिव्यक्ति के पुट जेयादा मिलेला. एह गीतन में समाज में परचलित रीति रेवाजन के गुनगान रहेला. दरअसल चइता गीत लोक जीवन के प्राण ह. जेकरा में लोक उत्सव, बसंत बहार आ वरतमान मानवीय परिदृश्य के सचित्र चितरण मिलेला. लोक साहित्य एक तरह से मनुष्य के जिनगी के सिरमउर ह. लोक कलाकर भा लोक गायक अपना मधुर आवाज में जन मानस आ अपना हिरदय के अनुभूति प्रस्तुत करेला. जेकर प्रभाव सुननिहार आ देखनिहार पर अमिट छाप छोडेला. जब जब ढोल, झाल, मंजीरा, करताल हारमोनियम के आवाज वातावरण में गुंजेला, तब तब अपने आप मानव मन अजब उत्साह से भर उठेला. चइता त बसंत रीतु के सबसे ख्याति प्राप्त चइत राग ह. जवना के लय आ ताल में जन मानस खो जाला. गीत संगीत के फुहार में ओकर दिन भर के हरारत आ मुरझाइल चेहरा एकाएक खिल जाला. गंगा मइया के लहर खानी ऊपर नीचे होत चइता के कोरस धारा जब नि:सबद रात के बहेला त ओकरा प्रवाह में लोक चेतना भी समाहित हो जाला. ओह समय देखनियार के रात के अन्हरिया आ अंजोरिया ना चिन्हाव. फूल के सुगंध लेखा महकत हवा के दिशा में भीड़ भेड़न खानि दउर पड़ेला.भोजपुरी भासा भासी क्षेत्र में चइता के शुरूआत माई सुरसति, गउरी गणेश के सुमिरन या देवी देवता के पूजन के साथ होखेला. ओकर एगो बानगी देखल जाव,
‘सुरसति मइया हो सुरसति मइया,
कंठे सुरवा होख ना सवारिया हो रामा...कंठे सुरवा....,
एहिजा के ठईयां सुमिररि मत भुईयां हो रामा, एजी ठईयां....,
आज चइत हम गायब हो रामा, एही ठईयां...’
आपन देश खेती किसानी पर निरभर बा. एह काम से भोजपुरी जनपदो अछुता नइखे. चइत राग में भूमि पूजन के चरचा अभी भइल ह. मंगलाचरन के रूप में जमीन के पूजा जरूरी बा. चइत मास में गेहूं,चना, तिसी, जौ, अरहर,तेलहन आदि के फसल तइयार हो जाला. बसंत रीतु के आगमन के साथे बाग बगीचा नव किसलय से भर उठेला. आम के गाछ में मोजर लग जाला. मोजर में आम के टिकोरा लउके लागेला. एह मन भावन झलक पर भला लोक गायक कइसे चुप रह सकत बा.एकर एगो बानगी देखी,
‘उतरल फगुनवा चइत चढ़ आइल हो रामा अमवां में...
लउकता टिकोरवा हो रामा अमवा में...’
मरयादा पुरुसोत्तम राम, भगवान कृष्ण के बाल लीला, आदिदेव शिव आ श्रीराम भक्त हनुमान के आस्था लोक जीवन में रचल बसल बा. चइता गीतन में देवी देवता लोग के चरचा ना हो पायी त गीत अधूरा रह जाई, श्री राम जनम पर एगो बानगी
‘चइत सुकल पछ नवमी के भइल
राम के जनवां हो रामा, चइत सुकुल पछ...,
जाहु जाहु उधव बाबा हरि के लावे हो राम, हरि बिना …,
हम कइसे बचब हो रामा हरि के बिना..,
विनोक्ति अलंकार से भरपूर विनोक्ति चइत राग में कन्हइया प्रेमी गोपी लोग हताश बा, उधव बाबा से श्री कृष्ण के मथुरा से गोकुल बुलावे के गुहार लगावत बा. सब नदियन में गंगा के महातम बड़ा निरमल आ पबितर बा. ई नदि धार्मिक आस्था के आयाम बाड़ी. लोग कहेला कि पापी लोग गंगा नहान करके संसार के पार हो जाला. ओह कोसिस में हर साल कातिक पुरनमासी के गंगा नहान करेला. देखी, एगो गीत में
‘पार कर हमनी के नइया ए रामा, हे गंगा मइया।'विछोह के आग में जरत नायिका के मरद परदेस कमाये गइल बा. ऊ घर में अकेला बिया.ओकर देवर भी मथानी में रास अगोड़ता. खिड़की से झरझर हवा आवत बा.पुरबइया के उमसल बेयार तन बदन के लसलसा देले बा. ऐसे में दूर से आवत चइती के बोल,
‘पिया परदेसिया देवर घर नाहीं ,
केकरा से कहीं मन के बतिया हो रामा...,
दिन नाही चैन रात नाही निनिया,
रही रही जिया डेराला हो रामा...’
एह विरह गीत में विरहीन के तन आ मन के दशा चित्रित कइल गइल बा. ओही जा एगो दोसर गीत में नायिका अपना आंगन में सुतल बिया. रात के बड़ा उमस आ गरमी बा. जेकरा से ओकरा नींन नइखे आवत. जब ओकर आंख खुलत बा त नायिका के नजर अपना ओसरा में सुतल देवरा पर जाता, जवना के नजर उनका चोली के फूलगेंद पर ठहरल बा. देवर के ललचाई नजरन पर नायिका का कहत बाड़ी,
‘पिया परदेसिया सुतली हम अंगनवा हो रामा, देवरा पापी...,
निरखेला बाल जोबनावा हो राम, देवरा पापी....’
निरखना शब्द चइती गीत में प्रवास विप्रलंब श्रृंगार रस के उत्कृष्ट नमूना बा. सब मिला के चइत राग भोजपुरी साहित्य में भरल पड़ल बा. जरूरत बा शोध करके परांपरिक गीतन के संग्रह के. ताकि भोजपुरी साहित्य पढेवाला विद्यार्थियन के सहयोग मिल सको.
---------------------------------------------
नाम: जनकदेव जनक
पता: सब्जी बगान लिलोरी पथरा झरिया,
पो. झरिया, जिला-धनबाद
झारखंड (भारत) पिन 828111,
मो. 09431730244
सदस्यता लें टिप्पणियाँ भेजें (Atom)
ट्वीट
परसिध पोस्ट
-
भोजपुरी साहित्य के विकास के क्रम में एक से बढि के एक संतन के जोगदान बा। ओही परम्परा आगे बढावले बानी भीखा साहब जी। इंहा कऽ भोजपुरी कऽ कबी...
-
पगे पग ठोकर समय के नचवना कइसन जिनगी सटत रोज पेवना॥ घुमल अस चकरी पलिहर जोताइल नमियो ना खेते बीया बोआइल उमेदे से अंखुवा , फोरी न भुंइयाँ इह...
-
(सब लड़िका क्लास के एगो कोना में बिटोराइल बा, दुगो बेंच गिरल बा चिरकुटवा ओहिमें दबाके माई-माई चिचियाता, लबेदा सुथनी एकदोसरा के झोंटा नवा के...
-
चिथरा पहिर घुसरि पुअरा में देखत सुघर सोनहुल सपना ऊसर बंजर परती धरती सींचि-सींचि लोहू से अपना हम दुनिया के सरग बनवलीं नंदन वन अइसन चमक...
-
केहू आज दिल से भुलाई त कइसे हिया से कहीं दूर जाई त कइसे। कजरवा से चाहे लिखे प्रेम पोथी कि लोरवा से पाती लिखाई त कइसे। बड़ी सांकरी प्रेम के ...
-
रोवाँ झारेला जब जब चुनाव आवैला तरवा चाटैं धीरे धीरे सुहरावैला हार जीत से कउनो मतलब नाहीं राखै जेतना भी लह जाला ठाट से लहावैला गाँव से सिवा...
-
" बाउजी, बाउजी....तनी ऊपर देखेम...उम्म्म्म्म... ना..लइटवा के अंजोरा तनी खड़ियाs जाईं..." बाउजी धीरे धीरे खटिया से उठेके कोसिस कई...
-
अंक - 76 (19 अप्रैल 2016) चइता विशेषांक कऽ रचना सूची संपादकीय चइता नाही बसे अब गाँव में लेख चइता चित्त से जोड़ेला - केशव मोहन पाण्डेय...
-
कलयुग कऽ रंग चाहे घर होखे चाहे गाँव होखे, चिहे जिला देश विदेश होखे, हर जघे एके बाजा बजावत बा, कलयुग आपन रंग देखावत बा। धन खाति...
-
सूनि लऽ हे भाई! आ गइलबा कमरतोङ महंगाई॥ अब दाँत के नीचे ना पहुँची, सब्जी, चीनी अउरी दाल। अमीर, गरीब दूनो भाई के, हो गइल बाटे दशा बेहा...


text:
– भोजपुरिया भईया
सिनेमा हाल खाली रे खाली… अब का बताईं… अपना देश में क्रिकेट सबसे उपर बा… जब से आइपीएल शुरू भइल बा तबसे सिनेमा हाल के रोअल शुरू भइल बा… जेह दिन मैच पड़ जा ता वोह दिन त मैटिनी, इवनिंग, अउर नाईट शो… समुझ लऽ कि खाली रे खाली… जवन सिनेमा हाल में आईपीएल के मैच देखावल जा रहल बा ओकर बजारत त बस पूछऽ मत… सुपरहिट भई.. सुपरहिट… ई वीक.. बहुते कुछ देखे के मिलल…
राज्य सरकार के बजट देखनी… पार्क स्ट्रीट के आग देखनी.. हमरा ख्याल से ओह आग पर काबू पावे खातिर ४५ गो दमकल पहुँचल रहली स,,, ओईजा जमा भइल भीड़ से एकही आवाज सुनाई देत रहे कि अपना कोलकाता के डिजेस्टर मैनेजमेंट के दस में से कतना प्वायंट दिहल जाव? एक भा दू… आ केहू केहू कहे कि निगेटिव मार्किंगो में कवनो बुराई नइखे….खैर जनता… बोले तो पब्लिक,,, ये पब्लिक है भाई पब्लिक….. सब जानती है…
हमहू कई बात जानते हैं आ मानते हैं.. आपन शहर कोलकाता में आईपीएल के चढ़ल बोखार देख के दिल इहे कहेला कि… कौन हऽ रे… के कहऽता कि आपन कंट्री गरीब हवे… अगला साल से त आठ के बदले दस गो टीञ हो जाई.. झीठऽ ललित जीयऽ… तोहार जवाब नइखे… कबो कबो त हमरा इ लागेला कि मोटर व्हेकिल डिपार्टमेंट, कोलकाता म्यूनिसिपिल कार्पोरेशन, फायर ब्रिगेड डिपार्टमेंट के प्राइवेट कई के ललित मोदी जइसन सीईओ के हाथ सौंप देवे के चाहीं… फेन इहो सोचेनी कि कहीं इ प्राइवेट सीईओ अपना के भगवान सोचे लागे त का होई… काहे कि इहो सुने में आवेला कि ललित मोदी कवनो हिटलर से कम ना हऽ…. खैर जइसन चलऽता वइसने चले के चाहीं. तबे नू कहाई कि हम इण्डियन्स की बाते कुछ अउर है…
अखबार में एगो कबर पढ़ के हमरा बहुत दुख पहुंचल रहे… कि क्लास फोर में पढ़े वाली एगो लड़की अपना क्लासमेट के जहर दे दिहलस… ई काली जेलसी के नतीजा रहल कि रियलिटी शो के काला साया…. आज तक हम ना समझ पइनी….दोस्त दोस्त का टिफीन डिब्बा में अब कइसे हाथ लगाई… हमार करेजा त इहे कहलस… ई का कइलू…दोस्ती के नाम पर दाग त देइये दिहलू… नन्हा फरिश्ता जइसन शब्दो पर प्राहर कर दिहलू…. खैर भगवान से इहे प्रेयर बा कि… अब अइसन घटना फेर कबो मत होखो… ना त कृष्ण सुदामा के एक्जाम्पलो गायब हो जाई…..
वोइसे जवन गरमी पड़ रहल बा कि बुझाता… मानो धरती से आराम शब्द गायब हो गइल बिया.. दुपहरिया के त भाई निकलल नइखे जात… शहर कोलकाता में गाँव वाली लू चलत बिया… हम कोलकाता पर कड़ा नजर राखेनी… बाकिर हावरा से लेके बर्दवान तक आ ओने सियालदह से कल्याणी ले, आ दमदम जंक्शन से बनगाँव ले… हम घूमत फिरत रहेनी… आवत जात सबका पर नजर राखेनी… नाम भोजपुरिया भईया है मेरा… मैं सबकी खबर रखता हूं…
रिसेन्टली श्यामनगर गइल रहनी.. ए भाई.. वोईजा कुछ रिक्शा चलावे वाला भाई लोग…. बड़ा गलत तरीका से रिक्शा चलावेला…. कवनो रुल ना माने… रेट त मनबे ना करे… जब जइससन तब तसन… ए भाई मान जा लोग… तनी कायदे से … लोगन ले … बहुत भरोसा बा रिक्शावालन पर… एकरा के रहे दऽ…
हम उत्तरपाड़ा के रामचरन भाई से बड़ा इम्प्रेस्ड बानी…ऊ अपना बिल्डिंग का नीचे एगो बड़हन घइला राख दिहले बाड़न… वोइजा से जे गुजरेला…. ओकरा पिये खातिर एक गिलास ठंडा पानी मिल जाला… ऊ भी फिल्टर्ड…रामचरण भईया.. राउर इ इनिशिएटिव खातिर सलाम… अगर रउवे जइसन दस आदमी अउर कई दे त मजा आ जाई…. आज हमहू अब जा तानी… नेक्स्ट हफ्ता फेर मुलाकात होखी.. तब तक खाति… टा टा बाय बाय टेक केयर…
भोजपुरिया भईया के पुरनका कोलकाता मेल


text:
इंस्टाग्राम
इंस्टाग्राम (Instagram) एगो फोटो साझा करे खातिर इंटरनेट आधारित एप्लीकेशन बाटे जे मोबाइल, डेस्कटॉप, आ लैपटॉप पर चलावल जा सके ला। ई अपना प्रयोगकर्ता (यूजर) लोग के कौनों फोटो के प्राइवेट में भा पब्लिक में साझा करे के मोका उपलब्ध करावे ला। एकर निर्माण केविन सिस्ट्रोम आ मार्क कीगर द्वारा कइल गइल आ साल 2010 में लॉन्च कइल गइल। सुरू में ई आइओएस ऑपरेटिंग सिस्टम खातिर फ्री एप के रूप में लॉन्च भइल रहे, दू साल बाद ई एंड्रॉइड ऑपरेटिंग सिस्टम खातिर लॉन्च कइल गइल। एकरा बाद नवंबर 2012 में वेबसाइट के रूप में भी लॉन्च भइल।
इहो देखल जाय[संपादन]
संदर्भ[संपादन]
- ↑ "How do I change my language settings?"; Instagram; पहुँचतिथी April 19, 2017.
- ↑ "Instagram.com Site Overview"; Alexa Internet; पहुँचतिथी April 2, 2017.


text:
समाजवाद
समाजवाद (अंगरेजी: Socialism, सोशलिज्म) में अइसन बिबिध आर्थिक-राजनितिक सिस्टम आ इनहन से जुड़ल चिंतन आ आंदोलन सभ के सामिल कइल जाला जिनहन में, सिस्टम में उत्पादन के साधन प समाज, मने की जनता के अधिकार डेमोक्रेटिक ढंग से होखे। उत्पादन के साधन प सामाजिक आ डेमोक्रेटिक नियंत्रण समाजवाद के सभसे प्रमुख लच्छन हवे। समाजवाद के बिबिध रूप आ प्रकार बाने, सगरी के एगो परिभाषा के तहत ना बतावल जा सके ला, हालाँकि, इनहना में सामाजिक नियंत्रण कुल्हनी में जरूर आवे ला। आर्थिक उत्पादन के साधन प सामाजिक नियंत्रण, मने की समाज के कंट्रोल, पब्लिक सेक्टर के द्वारा, सहकारी समीति के रूप में या फिर देस के जनता के इक्विटी में सझियाई द्वारा हो सके ला। समाजवादी अर्थव्यवस्था सभ के भी बजार-केंद्रित आ गैर-बजार केंद्रित, दू परकार में बाँटल जा सके ला।
समाजवादी राजनीतिक आंदोलन के सुरुआत 17वीं-सदी के बिचला दौर में, राजनीतिक चिंतन भा दर्शन सभ के रूप में आ पूँजीवाद के खामी आ समस्या सभ प चिंता के रूप में भइल। कार्ल मार्क्स आ एंगेल्स के दर्शन के उदभव के बाद ई प्रमुख राजनीतिक बिचारधारा आ पूँजीवाद के बिरोध के रूप में आ पूँजीवादी अर्थब्यवस्था के बाद के अर्थब्यवस्था (पोस्ट-कैपिटलिस्ट इकोनॉमी) के स्थापना के बात के रूप में 19वीं-सदी के आखिरी दौर में स्थापित भइल। बीसवीं सदी में, समाजवाद एगो आर्थिक मॉडल, सेकुलर राजनीतिक चिंतन आ बिस्व-दृष्टि (वल्ड व्यू), बिचारधारा आ आंदोलन के रूप में एगो प्रमुख चीज बन गइल। सोवियत यूनियन, पहिला समाजवादी राज्य के रूप में स्थापित भइल।
समाजवादी चिंतन आ बिचारधारा के रूप में समाजवाद कई देसन में आपन ब्यापक परभाव छोड़लस। वर्तमान में भी, समाजवादी चिंतन आ समाजवादी दल सभ दुनिया के हर महादीप में परभावशाली भूमिका में बाड़ें आ कई जगह सत्ता में भी बाने। वर्तमान में, कई समाजवादी दल आ चिंतक लोग अउरी अन्य जुड़ल मुद्दा सभ के भी अपना बिचार आ आंदोलन में सामिल करे ला जइसे कि नारीवाद, पर्यावरणवाद आ उदारवाद नियर चीज।


text:
“दिलदार सांवरिया” फिलिम बना के चरचा आइल कंपनी तन्वी मल्टीमिडिया अब अपना दुसरकी फिलिम “राजा जी आई लव यू” बनावल शुरू कर दिहले बिया. शुरूआत एकर निर्माता दीपक शाह आ निर्देशक बिनय बिहारी मुंबई में विधिवत पूजा करा के कइलन. निर्देशक बिनय बिहारी भोजपुरी के नामी गीतकार आ संगीतकार हउवें. मुहूर्त पर उनके लिखल आ संगीतबद्ध कइल गीत के कल्पना के आवाज में रिकार्ड कइल गइल.
तन्वी मल्टीमिडिया के पहिलका फिलिम “दिलदार सांवरिया” के चर्चित जोड़ी यश कुमार मिश्रा आ अंजना सिंह एहू फिलिम में नजर अइहें. निर्देशक दीपक शाह के कहना बा कि पहिलको फिलिम में ई लोग बहुते बढ़िया काम कइले रहुवे एहसे उनका लगे यश आ अंजना के जोड़ी ना दोहरावे के कवनो कारण ना रहुवे.
एह फिलिम के की कथा-पटकथा आ संवाद लेखक एस. के. चौहान आ कैमरा मैन प्रमोद पाण्डेय हउवें. मुहूर्त क मौका पर अभिनेता कुणाल सिंह, पवन सिंह, बृजेश त्रिपाठी, मनमोहन तिवारी, हैदर काज़मी, संजय पाण्डेय, अविनाश शाही, निर्देशक जगदीश शर्मा, फरोग अहमद सिद्दीकी, देव पाण्डेय, नृत्य निर्देशक पप्पू खन्ना, रिक्की गुप्ता समेत फिलिम जगत के अनेके खासमखास लोग मौजूद रहल.
एकर शूटिंग मई में शुरू होखी.
(उदय भगत)


text:
तोहरा के देखला बरिस दिन भइलें, बरिस दिन भइलें हो,
अइतऽ तऽ करतीं जी भर बात,
पिया हो अइतऽ तऽ करतीं जी भर बात.
हमरा हियरवा के सून रे पिंजरवा में,
तोहरे सुधिया के चिरई चहके-चहके हो.
रतिया सपनवा में तोहरा से मिलनीं तऽ,
मनवा के बगिया लागल महके-महके हो.
आइल फगुनवा तऽ लागल अगनवा हो,
सावनों में जरलीं दिन रात.
पिया हो अइतऽ तऽ करतीं जी भर बात.
कसक करेजवा में होला अधिरतिया के,
सेजिया चुभेला हमके गतरे गतरे हो,
लाल से पीयर भइली हमरी सुरतिया हो,
तोहरी फिकिरिया हमके कुतरे कुतरे हो.
मटिया मिलल जाला सोना के जवनिया हो,
काहे ना बूझेलऽ तू ई बात ?
पिया हो अइतऽ तऽ करतीं जी भर बात.


text:
प्राकृतिक पर्यावरण
प्राकृतिक पर्यावरण (अंगरेजी:Natural environment) प्राकृतिक रूप से पावल जाए वाली सगरी जिंदा आ बेजान चीजन के एकट्ठा रूप हवे। मने कि अइसन प्राकृतिक दसा जेह में आदमी क हस्तक्षेप बहुत कम भइल होखे। पूरा ब्रह्मांड प्राकृतिक बा, बाकी ई शब्द अकसर पृथ्वी खातिर इस्तमाल कइल जाला, या पृथ्वी के कौनों खास इलाका खातिर। एह तरह के पर्यावरण में पृथ्वी पर पावल जाए वाली सगरी जीव सभ के प्रजाति, चट्टान, जलवायु, मौसम आ अन्य प्राकृतिक संसाधन सभ (आ इनहन के आपसी क्रिया-प्रतिक्रिया) के शामिल कइल जाला जेकरा से मनुष्य के जीवन संभव बा आ जवना पर मनुष्य के सगरी वर्तमान आर्थिक गतिबिधि सभ मूल रूप से निर्भर बा।[1]
प्राकृतिक पर्यावरण के दू गो पहलू बा:
- इकोलॉजिकल इकाई जवन प्राकृतिक सिस्टम के रूप में बिना मनुष्य के बहुत हस्तक्षेप के मौजूद होखें। एह में सगरी जीव, सूक्ष्मजीव, बनस्पति, पृथ्वी के चट्टान, माटी, वायुमंडल आ प्राकृतिक घटना सभ आ जाला।
- सब जगह पावल जाए वाला प्राकृतिक संसाधन आ भौतिक घटना जिनहन के कौनों सीमा में नइखे बाँटल गइल। एह में जलवायु, हवा, पानी, एनर्जी, रेडियेशन, बिजली के चार्ज आ चुंबकत्व नियर चीज सामिल कइल जा सकत बाटे। मनुष्य के आर्थिक क्रिया मूल रूप से एही प्राकृतिक चीजन पर निर्भर बा।
प्राकृतिक पर्यावरण के बिपरीत, मनुष्य के बनावल पर्यावरण बा। पृथ्वी के बहुत सारा इलाका में मनुष्य अपना गतिबिधि से मूल प्राकृतिक दसा सभ के एतना बदल दिहले बा, जइसे कि खेती खातिर या शहर बसावे खातिर, कि अब उहाँ के प्राकृतिक पर्यावरण बदल के मनुष्य-निर्मित पर्यावरण बन गइल बाटे। इहाँ तक कि बहुत मामूली बुझाए वाला बदलाव, जइसे कौनों रेगिस्तानी इलाका में माटी के देवाल आ छान छप्पर डाल के घर बना लिहल भी आसपास के पर्यावरण के आर्टिफिशियल पर्यावरण में बदल देला, ऊ प्राकृतिक ना रहि जाला। हालाँकि, बहुत सारा जियाजंतु आपन घर बनावे लें आ बहुत बड़ आकार के रचना भी क देलें, उनहन के कइल बदलाव प्राकृतिक पर्यावरण के हिस्सा मानल जाला।
वास्तव में पूर्ण रूप से प्राकृतिक पर्यावरण पृथ्वी पर साइदे कहीं मिले, आ कौनों भी जगह के प्राकृतिकता 100% प्राकृतिक से 0% प्राकृतिक के बीच कहीं होला। सटीक तरीका से कहल जाय तब प्राकृतिक पर्यावरण के चीजन के एह तरीका से देखल जा सके ला कि इनहन के प्राकृतिकता मनुष्य के कामकाज के परभाव से केतना सुरक्षित बा।[2] एह तरीका से देखे पर कुछ लोग के कहनाम इहो बा कि जब मनुष्य के काम से पूरा पृथ्वी के जलवायु सिस्टम आ हवा के बनावट में बदलाव हो रहल बा, पृथ्वी के कौनों हिस्सा आज अइसन नइखे बचल जवना के सही अरथ में प्राकृतिक कहल जा सके।
एक ठो दूसर संर्दभ में, प्राकृतिक पर्यावरण शब्द के प्रयोग जीवजंतु के आवास (हैबिटाट) खातिर भी होला। उदाहरण खातिर, जब ई कहल जाय कि जिराफ सभ के प्राकृतिक पर्यावरण सवाना घास के मैदान हवे।
प्राकृतिक पर्यावरण के भाग[संपादन]
पृथ्वी बिज्ञान आ भौतिक भूगोल जइसन बिसय जे मुख्य रूप से एह तरह के पर्यावरण के अध्ययन करे लें, प्राकृतिक पर्यावरण (यानि पृथ्वी) के चार हिस्सा में बाँटे लें: थलमंडल, वायुमंडल, जलमंडल आ जीमंडल। कुछ बिद्वान लोग हिममंडल (क्रायोस्फीयर, बर्फ वाला हिस्सा) आ मृदामंडल (पेडोस्फीयर, माटी वाला हिस्सा) के अलग से गिने लें आ पृथ्वी के छह गो मंडल में बाँटे लें।
थलमंडल[संपादन]
इहो देखल जाय[संपादन]
संदर्भ[संपादन]
- ↑ Johnson, D. L.; Ambrose, S. H.; Bassett, T. J.; Bowen, M. L.; Crummey, D. E.; Isaacson, J. S.; Johnson, D. N.; Lamb, P.; Saul, M.; Winter-Nelson, A. E. (1997); "Meanings of Environmental Terms"; Journal of Environmental Quality 26 (3): 581–589; doi:10.2134/jeq1997.00472425002600030002x.
- ↑ Symons, Donald (1979); The Evolution of Human Sexuality; New York: Oxford University Press; p. 31; ISBN 0-19-502535-0.


text:
एयरबस ए320 परिवार
एयरबस ए320 में एयरबस कंपनी द्वारा बनावल जाए वाले माझिल आकार, आ छरहर आकृति के पसिंजर जेट बिमान शामिल बाने। एह परिवार में ए318, ए319, ए320, ए321 आ एसीजे बिजनेस जेट गिनावल जा सके लें।
फाइनल असेंबली फ्रांस के तुलू शहर आ जर्मनी में होला। चीनी बिमान कंपनी सभ खातिर तियानजिन शहर में भी एकर असेंबली होला।
एह परिवार के जेट बिमान में 220 यात्री के जगह होला आ एकर रेंज मॉडल अनुसार 3,100 किलोमीटर से 12,000 किलोमीटर हो सकेला।
31 जनवरी 2017 तक ले [update] कुल 7,442 बिमान सभ के डिलेभरी हो चुकल बाटे आ एह में से 7,122 गो सेवा में बाने।


text:
लेखकवृंद
- अभय कृष्ण त्रिपाठी "विष्णु"
- अमरकांत
- अरुण शीतांश
- आचार्य महेन्द्र शास्त्री
- आर. डी. एन. श्रीवास्तव
- आसिफ रोहतासवी
- इंजीनियर राजेश्वर
- कन्हैया प्रसाद तिवारी
- कन्हैया सिंह 'सदय'
- कमला प्रसाद मिश्र ‘विप्र’
- कुबेरनाथ मिश्र 'विचित्र'
- कुलदीप नारायण ‘झड़प’
- कैलाश गौतम
- गंगा प्रसाद 'अरूण'
- गंगाशरण शर्मा
- गायत्री सहाय
- गोरख पाण्डेय
- चंद्रशेखर मिश्र
- चन्द्रभूषण पाण्डेय
- चन्द्रशेखर प्रसाद ‘परवाना’
- जगदीश खेतान
- जनकदेव जनक
- जनकवि भोला
- जयशंकर प्रसाद द्विवेदी
- जितराम पाठक
- जौहर शफियाबादी
- डा उमेशजी ओझा
- डा. गोरख प्रसाद मस्ताना
- डा. डी.टी. राव "बेकाम"
- डा. बच्चन पाठक 'सलिल'
- डा. रीता सिन्हा
- डा0 शत्रुधन पाण्डेय
- डाॅ. राजेन्द्र प्रसाद सिंह
- डॅा० जयकान्त सिंह 'जय'
- डॉ अशोक द्विवेदी
- डॉ ओम प्रकाश सिंह
- डॉ जनार्दन सिंह
- डॉ. रामरक्षा मिश्र विमल
- डॉ.कमल किशोर सिंह
- तेग अली-तेग
- दिलीप कुमार
- दिलीप कुमार पाण्डेय
- दूधनाथ उपाध्याय
- देवेन्द्र आर्य
- धरीक्षण मिश्र
- नन्दकुमार त्रिपाठी
- नर्वदेश्वर पाण्डेय देहाती
- परिचय दास
- पाण्डेय कपिल
- प्रभाकर पांडेय
- प्रभुनाथ उपाध्याय
- प्रभुनाथ मिश्र
- प्रभुनाथ सिंह
- प्रशान्त पाण्डेय
- प्रसिद्ध नारायण सिंह
- प्रो. हरिकिशोर पाण्डेय
- बाबू रघुबीर नारायण
- बिसराम
- बेढब बनारसी
- बेबाक जौनपुरी
- भगवती प्रसाद द्विवेदी
- भिखारी ठाकुर
- भोला प्रसाद ‘आग्नेय’
- भोलानाथ 'भावुक'
- भोलानाथ गहमरी
- मनोरंजन प्रसाद सिंह
- महेन्द्र मिश्र
- मास्टर अजीज
- मुकुन्द मणि मिश्रा
- मृत्युंजय अश्रुज
- मोती बी.ए.
- रसिक बिहारी ओझा 'निर्भीक'
- राजीव उपाध्याय
- राधामोहन चौबे 'अंजन'
- राम जियावन दास 'बावला'
- रामदरश मिश्र
- रामनारायण उपाध्याय
- रामविचार पाण्डेय
- रामेश्वर सिंह 'कश्यप'
- राहुल सांकृत्यायन
- लाल बिहारी गुप्ता 'लाल'
- विवेकी राय
- विश्वनाथ प्रसाद 'शैदा'
- शशि प्रेमदेव
- सत्यनारायण मिश्र ‘सत्तन'
- सुरेश कांटक
- सौरभ पाण्डेय
- हीरा ठाकुर
- हीरा डोम
सुराज सैर करत बा - धरीक्षण मिश्र
आइल सुराज बा सही सुनात बात कान में ।
न आँखि से देखात बा न आवेत बा ध्यान में ।।
सुराज ना देखात बा जवार में पथार में ।
न ढाब ढाठ भाठ में न बाँगरे कछार में ।।
न खेत में न पेट में न बेर्हि में बखार में ।
न नोट में न कोट में न शौक में सिंगार में ।।
न बोर्ड में बाजार में न मिल में रोडवेज में ।
न श्राद्ध में बिहाय में न दान में दहेज में ।।
अकाल अन्न वस्त्र के सवार बा कपार पर ।
सुराज सैर करत बा मिनिस्टरन की कार पर ।।1।।
बनत बिकास जोजने त भोजने अजूर बा ।
अनाज भले न किन्तु नाज त जरूर बा ।।
गरूर दिल में बा मगर दिमाग में न लूर बा ।
त दाब हाँक उठि गइल बिला गइल सहूर बा ।।
गुरू डरत बा छात्र से मिल मालिको मजदूर से ।
पटवारियो सब पैंतरा लगा रहल बा दूर से ।।
त माँग पौन पूत पोंछि का समान डींग के ।
अंगद चरन के अनुकरन परन बा चरन सिंह के ।।
सद्भाव के अभाव बा निर्णय बा जीत हार पर ।
सुराज जगमगात बा अनशन तथा तकरार पर ।।
सुराज सैर करतब बा मिनिस्टरन की कार पर ।।2।।
त जो जना के जात लोग जोजना रचत रही ।
देहात में दियात मत न बात बा सही सही ।।
त जेल जे गइल रहे ऊ आजु खुलि के खात बा ।
जीए के जाहिरा अलम्म जोहि के दियात बा ।।
त रोज नया जोजना के गोजना गोंजात बा ।
आ जोजना के जरि इहे बा सोझ ना कहात बा ।।
आ खोज ना बा के कहाँ बा लाख पर हजार पर ।।
सुराज सुख सुलभ सजी सँयोग पर सुतार पर ।।
सुराज सैर करतब बा मिनिस्टरन की कार पर ।।3।।
जने जने का जोजना बना बना तेयार बा ।
ये जोजना में ओज ना बा किन्तु सब असार बा ।।
ई जोजना चले के यत्न डालरे उधार बा ।
जो एक जोजना चला के होत कहीं कार बा ।।
त "बन्द करो बन्द बस" आवत तुरन्त तार बा ।
दिल्ली दउलताबाद के दसा दुसह हमार बा ।।
त जोजने जने का युक्ति में सभे जुझार बा ।
ए जोजना के जोजने भरे से नमस्कार बा ।।
रोवल न ठीक बा मगर हँसी कवन अधार पर ।
सुराज के न बस चले बलेक का बजार पर ।।
सुराज सैर करत बा मिनिस्टरन की कार पर ।।4।।
बा एकता अखण्ड अब रियासतन का लोप से ।
बा डर विशेष शेष प्रान्त बाद का प्रकोप से ।।
गुरुमंत्र हिन्द लेत बा अमेरिका यूरोप से ।
भागत फिरत बा देवते डेरा के अब अछोप से ।।
डरत बा लाल पाग आज कल सफेद टोप से ।
शासन के शुरूआत बा अनुशासने का लोप से ।।
आ कोड बिल में हो गइल जोरू जबर भतार पर ।
सुराज जियत खात बा बिदेश में प्रचार पर ।।
सुराज सैर करत बा मिनिस्टरन की कार पर ।।5।।
राजा रईस का जगह नेता सबे पुजात बा ।
हटा के जमींदार कुर्कमीन अब रखात बा ।।
त बुद्धि का अर्जीण से केहू कहीं सनकि गइल ।
पदलोभ का प्रभाव से प्रान्तीयता पनकि गइल ।।
त यूनियन बना बना सब बर्ग बा बरना गइल ।
अध्यापको समाज जा के लखनऊ धरना गइल ।।
मिटा के जमींदार भूमिधर के सृष्टि होत बा ।
आ सीरदार के भइल पहिले से अधिक पोत बा ।।
आ बर्ग नव बिपत्ति बा गरीब काश्तकार पर ।
सुराज सैर करत बा मिनिस्टरन की कार पर ।।6।।
गजर बजर भइल सजी बजर परी बुझात बा ।
नजर गइल कहाँ अगर जो दस गुना मंगात बा ।।
संख्या बेकार व्यक्ति के जगह जगह अपार बा ।
सुराग एक नौकरी के देत जो अखबार बा ।।
जूटत हजार लोग बा माछी मनों खँखार पर ।
आ योग्यता के मुहर बा भाई भतीजा सार पर ।।
बैताल बा देखात अबे डार पर के डार पर ।
सुराज बा टिकल विशेष भुखमरी पेटजार पर ।।
सदस्य फोर फार जोर जार की सरकार पर ।
चुनाव खर्च दान में समर्थ साहुकार पर ।।
सरपंच का दुआर ब्लाक से मिलल उधार पर ।
काँगरेस का हड़वार पर गान्धी जी का जयकार पर ।।
सुराज सैर करत बा मिनिस्टरन की कार पर ।।7।।
सदस्यता लें टिप्पणियाँ भेजें (Atom)
ट्वीट
परसिध पोस्ट
-
भोजपुरी साहित्य के विकास के क्रम में एक से बढि के एक संतन के जोगदान बा। ओही परम्परा आगे बढावले बानी भीखा साहब जी। इंहा कऽ भोजपुरी कऽ कबी...
-
पगे पग ठोकर समय के नचवना कइसन जिनगी सटत रोज पेवना॥ घुमल अस चकरी पलिहर जोताइल नमियो ना खेते बीया बोआइल उमेदे से अंखुवा , फोरी न भुंइयाँ इह...
-
(सब लड़िका क्लास के एगो कोना में बिटोराइल बा, दुगो बेंच गिरल बा चिरकुटवा ओहिमें दबाके माई-माई चिचियाता, लबेदा सुथनी एकदोसरा के झोंटा नवा के...
-
चिथरा पहिर घुसरि पुअरा में देखत सुघर सोनहुल सपना ऊसर बंजर परती धरती सींचि-सींचि लोहू से अपना हम दुनिया के सरग बनवलीं नंदन वन अइसन चमक...
-
केहू आज दिल से भुलाई त कइसे हिया से कहीं दूर जाई त कइसे। कजरवा से चाहे लिखे प्रेम पोथी कि लोरवा से पाती लिखाई त कइसे। बड़ी सांकरी प्रेम के ...
-
रोवाँ झारेला जब जब चुनाव आवैला तरवा चाटैं धीरे धीरे सुहरावैला हार जीत से कउनो मतलब नाहीं राखै जेतना भी लह जाला ठाट से लहावैला गाँव से सिवा...
-
" बाउजी, बाउजी....तनी ऊपर देखेम...उम्म्म्म्म... ना..लइटवा के अंजोरा तनी खड़ियाs जाईं..." बाउजी धीरे धीरे खटिया से उठेके कोसिस कई...
-
अंक - 76 (19 अप्रैल 2016) चइता विशेषांक कऽ रचना सूची संपादकीय चइता नाही बसे अब गाँव में लेख चइता चित्त से जोड़ेला - केशव मोहन पाण्डेय...
-
कलयुग कऽ रंग चाहे घर होखे चाहे गाँव होखे, चिहे जिला देश विदेश होखे, हर जघे एके बाजा बजावत बा, कलयुग आपन रंग देखावत बा। धन खाति...
-
सूनि लऽ हे भाई! आ गइलबा कमरतोङ महंगाई॥ अब दाँत के नीचे ना पहुँची, सब्जी, चीनी अउरी दाल। अमीर, गरीब दूनो भाई के, हो गइल बाटे दशा बेहा...


text:
जार्ज ग्रियर्सन
सर जॉर्ज अब्राहम ग्रियर्सन (अंगरेजी: George Abraham Grierson; 7 जनवरी 1851 – 9 मार्च 1941) एक ठो आयरिश प्रशासनिक अधिकारी आ भाषाबिज्ञानी रहलें। भारत में इंडियन सिविल सर्विस (आइसीएस) के अफसर रूप में आपन का सुरू करे वाला ग्रियर्सन अपनी रूचि के कारण भारत के भाषा सभ के अध्ययन कइलेन आ कई ठे लेख आ पुस्तक छपववलें जब ऊ बंगाल-बिहार में सेवा में रहलें। एकरे बाद उनुके प्रस्ताव पर भारत के भाषाई सर्वे के खातिर तत्कालीन ब्रिटिश सरकार 1858 में भारतीय भाषा सर्वेक्षण (लिंग्विस्टिक सर्वे ऑफ इंडिया) के स्थापना कइलस आ ग्रियर्सन एकर पहिला सुपरिंटेंडेंट बनलें। ग्रियर्सन के सभसे महत्वपूर्ण काम लिंग्विस्टिक सर्वे ऑफ इंडिया हवे जे 19 खंड में छपल बाटे।


text:
– अजीत दुबे
हाल ही में संघ लोकसेवा आयोग एगो जनहित याचिका के अनुपालनक करत मुंबई उच्च न्यायालय में हलफनामा दिहले बा कि सिविल सेवा परीक्षा में उम्मीदवार कवनो मान्यता प्राप्त भाषा मे साक्षात्कार दे सकेलें. भारतीय भाषा आ ओकरा के बोलेवालन खातिर ई बहुते खुशी आ गौरव के बाति बा. संघ लोक सेवा आयोग के ई पहल स्वागतजोग बा. आ एहसे भारतीय भाषावन के बढ़न्ती के राह अउरी खुली. इहे ना अपना मातृभाषा मे साक्षात्कार देबे में उम्मीदवारो सहज रहीहें आ उनुका सहुलियत रही. बाकिर एह फैसला के मद्दे नजर जब भोजपुरी समाज पर नजर जात बा त हिया में एगो हूक जस उठत बा. भोजपुरी के संवैधानिक मान्यता के मांग जमाना से उठत आवत बा. हाल ही में एक बेर फेरु संसद में ई माँग उठल रहे.
हर साल यूपीएससी इम्तिहान में भोजपुरी भाषी उम्मीदवारो बड़हन संख्या में शामिल होखेलें बाकिर उनुका भाषा भोजपुरी में परीक्षा आ साक्षात्कार देबे के सहूलियत ना मिल पावे. काहे कि भोजपुरी के संवैधानिक मान्यता नइखे दिहल गइल. अब ई देश के विडंबना बा कि नेपाली आ सिंधी, जवन हिन्दूस्तानी मूल के भाषा ना हईं सँ, में त इम्तिहान आ साक्षात्कार दिहल जा सकेला बाकिर देश में हिंदी का बाद बोले जाए वाली दोसरकी बड़की भाषा भोजपुरी में ना. ई भोजपुरी भाषियन का साथे एगो अन्याये जस बा. बाकिर ई तबहिए हट पाई जब भोजपुरी के संविधान के आठवीं अनुसूची में शामिल कर लिहल जाई.
मारीशस में पिछला साल १४ जून २०११ के भोजपुरी के सरकारी मान्यता दे दिहल गइल बाकिर दुनिया भर के सोलह देशन में बीस करोड़ से अधिका लोगन के हजार साल से बेसी पुरान भाषा के भारत में आजुवो मान्यता नइखे. भोजपुरी का लगे आपन समृद्ध साहित्य, अपार शैक्षणिक सामर्थ्य, समृद्ध सांस्कृतिक आ एतिहासिक विरासत मौजूद बा लेकिन ऊ अपनही देश में सरकारी अनदेखी झेलत बिया.
गंभीरता से विचारल जाव त भोजपुरी में ऊ सबकुछ बा जवना से ओकरा के आठवीं अनुसूची में शामिल कइल जा सके. एह अनुसूची में शुरूआत में लिहल चौदह गो भाषा का बाद जवन आठ गो अउरी भाषा, सिंधी, कोंकणी, मणिपुरी, नेपाली, बोडो, डोगरी, मैथिली आ संथाली, के जोड़ल गइल तवनन में से कवनो भाषा भोजपुरी से कवनो मामिला में बीस ना ठहरी. अगर खाली बोले वालन के गिनिती लिहल जाव त एह आठो भाषा मिला के बोले वालन के गिनिती साल २००१ के जनगणना में ३, १६,४४, ७४३ रहल जवन कि भोजपुरी बोलेवालन के संख्या के कवनो पासंग में नइखे काहे कि भोजपुरी बोले वाला बीस करोड़ से बेसी बाड़े.
आजु देश के अनेके विश्वविद्यालयन में भोजपुरी के पढ़ाई होखत बा. दुनिया के सबले बड़का खुला विश्वविद्यालय इग्नू में एकर फाउंडेशन कोर्स चलावल जात बा. दिल्ली सरकार मैथिली भोजपुरी अकादमी आ बिहार सरकार भोजपुरी अकादमी के स्थापना कर के भोजपुरी भाषा, कला आ संस्कृति के नया आयाम दिहला का संगेसंग नया पहिचानो दिहले बिया. मूल रूप से भोजपुरी इलाका के महापर्व छठ आजु गँवे गँवे सगरी हिन्दुस्तान में श्रद्धा भक्ति संग पूरा उत्साह से मनावल जाए लागल बा. ई भोजपुरी संस्कृति के व्यापकता देखावत बा. केंद्र आ दि्ल्ली सरकार एह पर्व पर वैकल्पिक अवकाश देबे लागल बाड़ी सँ.
भोजपुरी के उपयोगिता आ बढ़त प्रभाव के अंदाजा एहू बात से लागत बा कि बहुराष्ट्रीय कंपनिओ अब आपन विज्ञापन भोजपुरी में बनवावे लागल बाड़ी सँ. भोजपुरी टीवी चैनलन पर आवे वाला विज्ञापन आ भोजपुरी इलाका में लागल होर्डिंग्स एकर साक्षात गवाह बाड़ी सँ. महुआ आ हमार टीवी जइसन भोजपुरी चैनल भोजपुरी के देश विदेश में पसार करे में आपन महती भूमिका निभावत बाड़ी सँ. भोजपुरी सिनेमा आजु हिंदी सिनेमा के जोरदार टक्कर देत बा आ लाखो लोग के रोजगार के साधन बनल बा.
अइसन नइखे कि भोजपुरी के संविधान के आठवीं अनुसूची में शामिल करे के माँग नइखे उठल. साल १०६९ के चउथी लोकसभा से लगाइत अबहीं ले पन्द्रह हाली संसद में एकरा खातिर निजी विधेयक पेश भइल बा. सांसद अली अनवर अंसारी साल २००७, २००८ आ २००९ में स्पेशल मेंशन का रूप में पेश कइले त सांसद योगी आदित्यनाथ एकरा के साल २००७ में नियम ३७७ का तहत संसद में उठवलें. अनेके सांसद जइसे कि ओमप्रकाश यादव, नीरज शेखर, जगदंबिका पाल, आ उमाशंकर सिंह साल २०१० में गृहमंत्री के पाती लिख के एह मामिला पर जरूरी कार्रवाई करे के गोहार लगवलें.
३० अगस्त २०१० के १५वीं लोकसभा में पहिला बेर ध्यानाकर्षण प्रस्ताव का जरिए भोजपुरी के संविधान के आठवीं अनुसूची में शामिल करावे के मुद्दा सांसद संजय निरूपम, रघुवंश प्रसाद सिंह आ जगदंबिका पाल बहुते जोर शोर से उठवले. एकरा जवाब में तब के गृह राज्य मंत्री अजय माकन कहलें कि सरकार भोजपुरी आ राजस्थानी के आठवीं अनुसूची में शामिल करे के विचार करत बिया बाकिर एहला कवनो समय सीमा ना बान्हल जा सके. वित्तमंत्री प्रणव मुखर्जी दखल देत कहलन कि एह मामिला के सार्थक चरचा खातिर नियम १९३ के तहत उठावे के चाहीं.
एह सब का बावजूद भोजपुरी अपने देश में अबहीं ले अपना हक के लड़ाई लड़त बिया आ अबले के सरकार एह मुद्दा के अनदेखी करत आइल बाड़ी सँ.
लेखक अजीत दुबे भोजपुरी समाज दिल्ली के अध्यक्ष हईं.


text:
एण्डरसन के भगावे वाला मामिला में रोज नया नया बयान बनावत कांग्रेसी
भोपाल गैस दुर्घटना के मुख्य आरोपी एण्डरसन के भगावे का मामिला में अपना चहेता पूर्व प्रधानमंत्री पर चाहे अनचाहे लागल आक्षेपन से बचावे का कोशिश में कांग्रेसी स्पिन मिल में रोज नया नया बयान बुनल जात बा. इहाँ तक कहल जात बा कि ओकर जान बचावे खातिर ओकरा के भोपाल से भगावल जरुरी रहुवे. बाकिर देश का बाहर भगावे के कवन जरुरत रहे श्रीमान जी? खैर अब इहो सामने आ रहल बा कि जब भोपाल दुर्घटना के शिकार लोग के मिले वाला मुआविजा बढ़ावे के बात चलल रहे त संप्रग एक के सरकार ओकर विरोध कइले रहे.
राजनीति के का भरोसा? कब का कह देव?
सरकार अबही कहले बिया कि सेना के इस्तेमाल नक्सली समस्या के समाधान में ना कइल जाई बाकिर राजनीति के का भरोसा? अगर कबो कहिये दिहलसि कि सेना के इस्तेमाल कइल जाई, तब? इहे सोच के सेना अपना ५०००० जवानन के विशेष ट्रेनिंग दिहल शुरु कर दिहले बिया. जरुरत पड़ला पर ओह लोग के आन्तरिक सुरक्षा पर आवे वाला खतरा से लड़े में लगावल जाई. सेना के योजना बा कि वइसनका हालत में नागरिकन के सरक्षा पर खास ध्यान दिहल जाई आ जौ आ घुन के अलग अलग कर के खालि घुने के पीसल जाई.
भाड़ा के कोख के कानूनी रुप दिहल जाई
निसंतान दंपतियन के भाड़ा के कोख देबे वालन से आ भाड़ा के कोख देबे वालन के निसंतान दंपतियन के शोषण से बचावे खातिर केन्द्र सरकार जल्दिये एगो कानून बनावे जा रहल बिया. विदेशो से लोग भाड़ा के कोख का तलाश में हिन्दुस्तान आवेला. एहमें निषेचित डिम्ब के कवनो महिला के कोख में पनपे खातिर राख दिहल जाला जे नौ महीना ले ओह संतान के अपना कोख में पालेले आ जनम का बाद ओह दंपति के सौँप देले जेकर डिम्ब रहे. बाकिर कबो कबो एहमें विवाद के स्थिति आ जाले.
मदनी का खिलाफ गैर जमानती वारण्ट
साल २००८ में बेंगलूर में भइल शृंखलाबद्ध विस्फोट का मामिला में एगो कोर्ट केरल के पीडीपी अध्यक्ष अब्दुल नसर मदनी आ दू गो दोसरा जने का खिलाफ गैर जमानती वारण्ट जारी कइले बा. मदनी के समर्थक धमकी दिहले बाड़न कि अगर मदनी के गिरफ्तार कइल गइल त ऊ लोग ओकर जम के विरोध करीहन. केरल के मुख्यमंत्री अच्युतानन्दन कहले बाड़े कि कवनो तरह के अराजकता से निबटे खातिर राज्य सरकार हर संभव कदम उठाई.
केन्द्र सरकार का मदद से ५३ हजार स्वास्थ्यकर्मियन के तैनाती
देश के २३५ पिछड़ा जिलन में स्वास्थ्य सेवा सुचारू रुप से चलावे खातिर केन्द्र सरकार ५३५०० स्वास्थ्यकर्मियन के बहाली करे जा रहल बिया. एह नियुक्ति का बाद ग्रामीण स्वास्थ्य केन्द्रन के चौबीसो घंटा चलावे में सहुलियत होखी. एह योजना में यूपी के ४४ गो आ बिहार के ३५ गो जिलन के चुनल गइल बा. सरकार ग्रामीण इलाका में सेनेटरी नैपकिन रियायती दर पर बाँटे के योजनो बनवले बिया जवना में गरीब लड़कियन के एक रुपिया का दर से आ बाकी लड़कियन के पाँच रुपिया के दर से नैपकिन दिहल जाई.
बाबा जंगलीदास का आश्रम में १०१ शादी करावल गइल
चार राज्यन के नक्सल प्रभावित इलाका के १०१ जोड़न के सामूहिक विवाह रामगढ़ में बाबा जंगलीदास का आश्रम में करावल गइल. प्रशासन एह शुभ काम में भरपूर सहयोग दिहलस आ डीएम एसपी घराती का भूमिका में रहलन. कईगो सामाजिको संगठन एह काम में शामिल भइले. बाबा जंगलीदास पिछला छह साल से एह तरह के आयोजन कर रहल बाड़न आ अबले ६५१ गो जोड़ा के सामूहिक शादी करवले बाड़े.
उमा भारती के भाजपा में वापसी के संकेत
काल्हु लालकृष्ण आडवाणी का साथे एक विमान से उमा भारती रायपुर अइली. साथ में राजनाथ सिंह आ भाजपा प्रवक्ता रविशंकर प्रसादो रहले. चारो जने छतीसगढ़ के मुख्यमंत्री रमण सिंह के पिता का श्राद्ध में शामिल होखे आइल रहे. हालांकि केहू कवनो तरह के राजनीतिक बयान नइके दिहले बाकिर एकरा के संकेत मानल जा रहल बा कि मध्यप्रदेश के पूर्वमुख्यमंत्री रहल उमा भारती के भाजपा में वापसी जल्दिये हो सकेला.
अमर सिंह आपन टीम बनवलन
अमर सिंह के पार्टी राष्ट्रीय लोकमंच के हरियर लाल सफेद रंग का झण्डा पर अमर सिंह के फोटो रही. उपाध्यक्ष जयाप्रदा रहीहें आ मनोज तिवारी के सांस्कृतिक प्रकोष्ठ के राष्ट्रीय अध्यक्ष रहीहे. अब्दुला अजीज कार्यकारी अध्यक्ष आ संजय दत्त के राष्ट्रीय महासचिव बनावल गइल बा. ई सब घोषणा लखनऊ में करत अमर सिंह कहले कि उनकर पार्टी छोट छोट राज्यन के समर्थन करी. इहो बतवलन कि एगो भोजपुरी फिल्म धोखा नाम से बनावत बाड़न जवना के अगिला विधानसभा चुनाव से पहिले रिलीज कर दिहल जाई.
सरकारी बैंकन के प्रमुख पद खातिर नया नियम
प्रधानमंत्री कार्यालय से जारी निर्देश का बाद वित्त मंत्रालय मुश्किल में पड़ गइल बा. निर्देश में कहल गइल बा कि ओहि लोग के बैंक प्रमुख बनावल जाव जेकर कार्यकाल कम से कम अठारह महीना बाचल होखे. एहसे ऊ आदमी बैंक का हित में बढ़िया से काम कर पाई. अब एह निर्देश का चलते यूनियन बैंक प्रमुख का पद पर एससी कालिया के नियुक्ति ना हो पाई काहे कि उनकर कार्यकाल सतरहे महीना बाचल बा.
फीफा वर्ल्ड कप के छठा दिन
काल्हु का मैच में चिली होण्डूरास के एक शून्य से, स्विट्जरलैण्ड स्पेन के एक शुन्य से, आ उरुग्वे दक्षिण अफ्रीका के तीन शुन्य से हरा दिहलस. एह हार का बाद मेजबान दक्षिण अफ्रीका अब शायद अगिला दौर में ना पहुँच पाई. आजु अर्जेण्टिना दक्षिण कोरिया से, नाइजिरिया ग्रीस से, आ फ्रांस मैक्सिको से खेले वाला बा. ओने एशिया कप क्रिकेट में भारत बांगला देश के छह विकेट से हरा दिहलस.


text:
भोजपुरी फिलिमन के नं. 1 अदाकारा पाखी हेगड़े भोजपुरी परदा पर महान पारिवारिक मनोरंजक फिल्म संतान लेके आ रहल बाड़ी. एह फिल्म में पाखी अपना जीवन के अब तक ले के सबले बढ़िया भूमिका में नजर अइहें. पाखी बतइहें कि कवनो परिवार में संतान के कतना जरूरत होला. महिला दर्शकन का बीच खासी लोकप्रिय आ परदा पर महिला प्रधान भूमिका निभावे खातिर जानल जाये वाली पाखीए एह फिल्म के नायक बाड़ी. अइसन हर ऊ आदमी कह रहल बा जे फिल्म के रशेज देखले बा. वइसे सुपरस्टार रवि किशन हउवें एह फिल्म में पाखी के नायक बाकिर रविओ के कहना बा कि फिलिम के नायक पाखीए हई काहे कि अपना शानदार परफारमेंस से ऊ फिल्म में जान डाल दिहले बाड़ी.
फिल्म के निर्देशन हैरी फर्नाडिस आ निर्माण कार्पोरेट कंपनी स्वरूप फिल्मस् प्रा. लि. कइले बिया. पाखी के कहना बा कि संतान में काम करके उनुका बहुते संतुष्टी मिलल. ई फिल्म पूरा परिवार का साथे देखे लायक बा. पाखी एहसे पहिले हालिया प्रदर्शित औलाद, मै नागिन तू नगिना, दाग, बैरी पिया जइसन महिला प्रधान फिलिमन में आपन जलवा देखा चुकल बाड़ी.
(स्रोत – प्रशांत निशांत)


text:
न्यू इन्द्रा इंटरटेंमेंट के बैनर तले बने जात भोजपुरी फिलिम ‘सरफिरा‘ के गाना के रिकार्डिंग मुम्बई में तेजी से करावल जात बा. एहमें कुल दस गो गाबा बा. अब एकर शूटिंग के एलान जल्दिए होखे वाला बा.
एह फिलिम के निर्मात नरेंदर प्रताप सिंह यूपी के जौनपुर जिला के अतरौरा गाँव के हउवें आ एह फिलिम से पहिले अनेके म्यूजिक वीडियो एलबम बना चुकल बाड़न. “सरफिरा” उनुकर पहिलका फिलिम ह. ई फिलिम एक्शन आ कॉमेडी भरल मनोरंजक फिलिम होखी. निर्देशन मिथिलेश अविनाश करत बाड़ें,
निर्माता नरेन्द्र प्रताप सिंह, लेखक निर्देशक मिथिलेश अविनाश, गीतकार विनय बिहारी, सागर परदेशी, राजेश मिश्रा, अशोक सिन्हा, प्यारे लाल यादव, संगीतकार छोटे बाबा, छायांकनकर्ता डी.के. शर्मा फाईटमास्टर हीरा यादव, नृत्यनिर्देशक सतोष सर्वदर्शी, एडिटर धरम सोनी, आ सह निर्माता अब्बास अली अंसारी हउवें.
मुख्य कलाकारन में शिवम तिवारी, जितेन्द्र सिंह, अमित उपाध्याय, विष्णु शंकर बेलू, दीपक भाटिया, गोपाल राय वगेरह के नाम शामिल बा.
(संजय भूषण पटियाला)


text:
हालही में मारीशस में भइल अंतर्राष्ट्रीय भोजपुरी सम्मेलन में भोजपुरी गायिका मालिनी अवस्थी के भोजपुरी गौरव सम्मान से सम्मानित कइल गइल. देश दुनिया में हमेशा भोजपुरी गायकी के शान बढ़ावे वाली मालिनी अवस्थी के मारीशस के राष्ट्रपति कैलाश परयाग का हाथे ई सम्मान दिहल गइल.
सम्मानित भइला का बाद राष्ट्रपति का निहोरा पर मालिनी आपन गायकी के जलवो देखवली.
अपना मारीशस यात्रा के अनुभव अपना फेसबुक पेज पर बतावत मालिनी लिखली कि मारीशस में एगो मंदिर में बहुते भीड़ देखली त पूछली कि का कारण बा एह भीड़ के. पता चलल त चिहुँक के रह गइली कि भीड़ देवोत्थानी एकादशी का चलते रहल. ओह दिन मंदिर में धूम धाम से तुलसी विवाह मनावल जात रहे. लिखले बाड़ी कि धन्य बाड़े मारीशस के लोग जे आजु ले भारत के संस्कृति आ संस्कार जोगवले रखले बाड़न.


text:
Thursday, 14 June 2012
बेटा आ बेटी
6 comments:
बेटा खातिर मोह छोड़वनीReplyDelete
बिसरल कैसे प्रीत के रतिया?
बेटी संग मेहरारू भुलैनी
बेटा में कैसन,अईसन बतिया?
बहुत खुबसूरत प्रस्तुति..
आपका प्यारा सा चिट्ठाReplyDelete
"ब्लॉगोदय" एग्रीगेटर मे जोड़ दिया गया है, शुभकामनाएं।।
तीन गो बेटी जो भईलReplyDelete
हमार कौन दोष रहल?
सेंदुर के भी झूठा कईनी
ऐसन कौन छोंछ रहल?
नारी की पीड़ा दर्शाती मार्मिक प्रस्तुति...
स्वाति जी, निस्संदेह भोजपुरी में एतना नीमन कविता लिख पायिल काबिल-ए-तारीफ़ बा. बाकिर ई विषय त अईसन बा कि हमनी के एकरा पर विवरणात्मकता से ज्यादा निवारणात्मकता पर ध्यान देवे के चाही.ReplyDelete
बहुत्ते शुभकामना,
सादर
एकदम मन के छू गइल इ कविता . बहुते संवेदनशील . ऐसेही लिखत रही रउरा .ReplyDelete
बहुत बढ़िया रचना बा और मुद्दा भी सार्थक बा समाज पर टिपण्णी केReplyDelete


text:
हिय में उठत जुआर, प्यार के ग़ज़ल कहीं
मउसम बा बटमार, प्यार के ग़ज़ल कहीं
पियत दूध बछरू के जब गैया चाटे
तिरपित होत निहार, प्यार के ग़ज़ल कहीं
जब सुधियन के आँगन में केहू अचके
भारत आइ अंकवार, प्यार के ग़ज़ल कहीं
अंग-अंग दरपन में निरखि घवाइल बा
नयना बने कटार, प्यार के ग़ज़ल कहीं
मुसुकी में मिसरी, करनी में जहर भरल
मित-हीत हतियार, प्यार के ग़ज़ल कहीं
जब आंतर में पंइसि गिरावे गाज सभे,
तब का करीं गुहार, प्यार के ग़ज़ल कहीं
ठूंठ गाछ पर रुखी फुदुके, कउल करे
चीऊँटी चढ़े पहाड़, प्यार के ग़ज़ल कहीं.
(साभार : भोजपुरी सम्मलेन पत्रिका, जनवरी -मार्च /2003, पृष्ठ -07)


text:
चंपारण के सुप्रसिद्ध कवि बृजबिहारी प्रसाद चूर(23 जनवरी 1914-) के भोजपुरी कविता- “चंपारण के लोग हँसेला” (1954 ई में प्रकाशित)चंपारण के महिमा के बखूबी बखान करत बा, रउरा सभे आनंद लिहिन- चंपारण के लोग हँसेला. हम बता दिही कि बृजबिहारी प्रसाद ‘चूर’ वइसे त ‘चूर कवि’ से प्रसिद्ध रहीं . चंपारण में जनकवि के रूप में ‘चूर जी ‘ के प्रसिद्धी रहे, रहे काहे ना जे आपन साहित्य साधना आम जन, आम मनई, आपन माई भाषा भोजपुरी आ आपन जनम भुई ‘चंपारण’ के खातिर कइले होक, जेकर कविता अबाल वृद्ध…Read More
Day: December 28, 2017
हम भोजपुरिया साहित्यकार बानी आ तू ……?
का जमाना आ गयो भाया , जेहर देखा ओहरे मचमच हो रहल बा । सभके त भोजपुरिया साहित्यकार कहाये के निसा कपारे चढ़ के तांडव क रहल बा । 56 इंची वाला एह लोगन देखते डेरा गइल बा , एही से दिल्ली छोड़ के गुजरात भागल बा । मने हेतना बड़का , जे केकरो सुनबे न करे । दुवरे बइठल भगेलुवा के बड़बड़ाइल सुनके सोझवे से गुजरत सोमारू के ना रह गइल , त उहो हाँ मे हाँ मिलावे ला उहवें ठाढ़ हो के बतकुचन मे अझुरा गइने । का…Read More


text:
जानल मानल भोजपुरी अदाकारा स्वीटी छाबरा अबही ले नाहियो त दर्जन भर से बेसी भोजपुरी फिलिमन में काम क चुकल बाड़ी आ सगरी सुपरहिट रहल बाड़ी स. अब कई साल फिलिम इंडस्ट्री से दूर रहला का बाद स्वीटी छाबरा फेरू फिलिमन में वापसी करत बाड़ी आ एह फिलिम के नाम ह ‘जल्लाद’.
ग्रीन चिल्ली मीडिया एंड प्रा.लि. के बैनर में बने जात एह फिलिम में स्वीटी भोजपुरी सुपरस्टार पवन सिंह संगे नजर अइहें.
एतना साल इडस्ट्री से दूर रहला प स्वीटी के कहना बा कि फिलिमन से भले दूर रहली बाकिर हमेशा अपना साथी कलाकारन के, अपना निर्देशकन के आ इंडस्ट्री से जुड़ल लोग के याद कइले रखली. अब जब ‘जल्लाद’ में काम करे जात बाड़ी़ त बहुते नीक लागत बा. कहली कि अपना दर्शकन के आभारी बाड़ी जे उनका के अतना प्यार दिहल आ उम्मीद जतवली कि लो आगहू वइसहीं प्यार देत रही.
‘जल्लाद’ के निर्माता प्रदीप सिंह भईया हउवन.
(संजय भूषण पटियाला)


text:
विकिपीडिया:विकिपीडिया का ना हवे
विकीपीडिया एगो ऑनलाइन ज्ञानकोश हऽ, साथे-साथ ई ओह सगरी ऑनलाइन लोग के समाज जे लोग आपस में सहजोग आ सम्मान की भावना के साथ एगो बेहतरीन ज्ञानकोश बनावे में जुटल बाटे। एही वजह से, कुछ अइसन चीज भी बा जवन विकिपीडिया ना हवे।
बिसयसूची
- 1 रूपरंग आ शैली
- 2 ज्ञानकोश लायक सामग्री
- 2.1 विकिपीडिया डिक्शनरी ना हऽ
- 2.2 विकिपीडिया आपन मूल बिचार के प्रकाशन के जगह ना हवे
- 2.3 विकिपीडिया भाषण देवे या परचार करे के मंच ना हवे
- 2.4 विकिपीडिया जोड़, चित्र, फिलिम, गाना भा फ़ाइलन सभ के लिस्ट या गल्ला करे के जगह ना हवे
- 2.5 विकिपीडिया ब्लॉग, वेबसाईट सेवा, यादगार या सामाजिक नेटवर्क ना हवे
- 2.6 विकिपीडिया निर्देशिका (डायरेक्ट्री) ना हवे
- 2.7 विकिपीडिया पाठ्यपुस्तक, बैज्ञानिक पत्रिका, कुंजी या पाठ ना हवे
- 2.8 विकिपीडिया ज्योतिषी या भविष्यवाणी करे के जगह ना हवे
- 2.9 विकिपीडिया अखबार ना हवे
- 2.10 विकिपीडिया मनमाना चीज सभ के बारे में जानकारी के भंडार ना हवे
- 2.11 विकिपीडिया सेंसर्ड (सेंसर कइल गइल) ना हवे
- 3 नोट:
रूपरंग आ शैली
विकिपीडिया कागज पर छपल ज्ञानकोश ना हवे
विकिपीडिया कागज पर छपल ज्ञानकोश नइखे, बलुक ई डिजिटल ज्ञानकोश प्रोजेक्ट बा। प्रमाण सहित होखला, सत्यापन जोग होखला आ कुछ अउरी नियम के अनुसार होखला के आलावा एह बात पर अउरी कौनों सीमा नइखे बान्हल गइल कि केतना बिसय सभ पर इहाँ लेख रखल जा सकत बाटे या कौनों लेख में केतना सामग्री हो सकेला। हालाँकि, एह बारे में जरूर भेद होला की का कइल जा सकत बाटे आ का करे के चाहीं, जवना के सामग्री खण्ड में नीचे बतावल गइल बा। परिणाम के रूप में, ई नीति की ई डिजिटल बा आ कौनों सीमा नइखे, लेख आ सामग्री शामिल करे खातिर फिरी पास ना दे देले: लेख सभ के सगरी उचित सामग्री नीति सभ के पालन हर हाल में करही के पड़ी, खास तौर से उनहन के जिन्हन के जिकिर पंचशील में कइल गइल बा।
लेख के साइज तर्कसंगत रूप से रखला के पीछे भी कुछ महत्व के बात ई बा की लेख तक पहुँचे वाला लोगन के सुबिधा के धियान रखल जाला। धीरे चले वाला डायल-अप कनेक्शन, आ मोबाइल पर पढ़े वाला लोगन के सुबिधा के धियान रखल जरूरी हो जाला काहें की लेख के बड़ा साइज के होखल सीधे लेख के डाउनलोड होखे के टाइम आ सहजता के प्रभावित करे ला (देखीं लेख के आकार)। एही से लेख के कई हिस्सा में तूर के मूल लेख में संछेप रखल आ उपबिसय पर अलगा से लेख बनावल एगो बेहतरीन तरीका बा जवन बिसय के बिस्तार खातिर इहाँ अपनावल जाला (देखीं संछेपन)। कुछ बिसय अइसन होलें जिनहन पर कागजी ज्ञानकोश में बहुत संछेप में जानकारी होला भा ऊ अक्सर अपडेट ना कइल जा सके लें, विकिपीडिया पर अइसन नइखे आ इहाँ अइसना लेखवन में भी ढेर जानकारी आ बाहरी कड़ी रखल जा सके ला या बदले वाला जानकारी वाला लेखवन के जल्दी-जल्दी अपडेट कइल जा सके ला। ई एकरे डिजिटल होखले के फायदा बाटे।
ज्ञानकोश लायक सामग्री
एह ज्ञानकोश में कौनों जानकारी खाली ए वजह से ना शामिल कइल जा सके ले की ऊ सही बा या उपयोगी बाटे। कौनों ज्ञानकोशीय लेख सगरी संभव बिबरण के ढेर भी ना होखे के चाहीं, बलुक ई अपने बिसय पर सर्वमान्य जानकारी के संछेप भर होखे के चाहीं।[1] सत्यापन जोग आ संदर्भ के साथ दिहल जानकारी के उचित वजन के हिसाब से लिखे के चाहीं।
अगिला उपखण्ड सभ में अइसन उदाहरण दिहल जात बाने जिनहन पर विकिपीडिया के परंपरा में आम सहमती बा की ई उदाहरण एह बात के समुझावे खातिर बहुत नीक बाड़ें की विकिपीडिया का ना हवे। धियान रहे की ई उदाहरण सबकुछ ना बतावे लें बलुक ओही तरे बाने जईसे की चाउर के एक ठो दाना देख के भात पाके के परीक्षा कइल जाला।
विकिपीडिया डिक्शनरी ना हऽ
विकिपीडिया डिक्शनरी ना हवे , या कौनों शब्द के प्रयोग बिधि या बिभिन्न रूप में इस्तेमाल समझावे वाला जगह ना हवे:
- परिभाषा लेख सभ के बढ़ियाँ परिभाषा या बर्णन के साथ शुरू होखे के चाहीं, बाकी अइसन लेख जवना में खाली कौनों शब्द के परिभाषा भर लिखल बा ओकरा के बढ़ावे के चाहीं। अगर ओकरा के बढ़ावल संभव नइखे तब ऊ विकिपीडिया के लायक बिसय ना मानल जाई। बहुत कम बिसय अइसन बाड़ें जिन्हन में खाली कौनों शब्द के परिभाषा भी ज्ञानकोश के लायक मानल जा सके ले, उदाहरण खातिर ग्रह के परिभाषा।
- डिक्शनरी एंट्री ज्ञानकोश के लेख कौनों व्यक्ति, समूह (ग्रुप), कंसेप्ट, जगह, चीज या कौनों घटना के बारे में होला। कबो-कबो लेख के शीर्षक एगो शब्द जरूर हो सकेला, बाकी एकर मतलब ई ना बा की लेख ओह शब्द के बारे में आ ओकरा इस्तेमाल के बारे में बनावल बा। लेख हमेशा ओह चीज के बारे में होला जेवना ओर ऊ शब्द इशारा करत बाटे। अपवाद के रूप में संख्या (आ ओकरे सांस्कृतिक अर्थ) पर लेख ज्ञानकोश के बिसय मानल जाला।
- शब्दप्रयोग, भावार्थ, कठबोली (स्लैंग) आ/या मुहावरेदार अरथ भाषा, बोली, कठबोली (स्लैंग) पर लेख जरूर बनाईं। बाकी कौनों भाषा, बोली इत्यादि सिखावे के गाइड नियर लेख मत बनाईं। देखीं "विकिपीडिया कौनों मैनुअल, गाइड, पाठ्यपुस्तक, या बैज्ञानिक जर्नल ना हवे", जवन नीचे के खंड में दिहल बाटे।
विकिपीडिया आपन मूल बिचार के प्रकाशन के जगह ना हवे
विकिपीडिया कौनों अइसन जगह ना हवे जहाँ आप आपन मूल बिचार या कौनों खोज, या नई जानकारी छाप सकत बानी। हमनी के मूल रिसर्च नीती के अनुसार चलीं आ इहवाँ नीचे दिहल चीज में से कौनों के खातिर विकिपीडिया के उपयोग मत करीं:
- प्राइमरी (ओरिजिनल) रिसर्च, जइसे की कौनों नया सिद्धांत के प्रस्ताव, प्रश्न के नया हल, मूल आइडिया, कौनों चीज के नई परिभाषा, कौनों चीज खातिर नया गढ़ल शब्द। आपन अइसन रिसर्च कौनों जर्नल में या कहीं अउरी दूसर जगह छपवाईं। जब आपके खोज कौनों स्तरीय आ सम्मानित जर्नल में या प्रकाशन से छप जाय तब विकिपीडिया ओकरा के इस्तेमाल उद्धरण देवे में कर सकत बाटे। हालाँकि ई हमेशा उद्धरण नीति ई बिस्वसनीय स्रोत के नीति के आधार पर तय होखी की सामग्री सत्यापनीय बा की ना आ कहीं लेखक के राय भर पर आधारित त नइखे।
- व्यक्तिगत आविष्कार फर्ज करीं की आप या राउर केहू दोस्त-मित्र एगो नया शब्द गढ़ लिहल "फ़्रिन्डल", या एगो नया किसिम के नाच खोज लिहल, या लड़िकन के खेले खातिर नया खेल बना दिहल। अब ई विकिपीडिया पर लेख बनावे लायक उल्लेखनीय तब ले ना मानल जाई जबले की अन्य जगह पर सम्मानित प्रकाशन आ पत्र-पत्रिका में एकर ब्यापक चर्चा न होखे आ एकरा बारे में अन्य जगह पर्याप्त सामग्री न लिखल गइल होखे। विकिपीडिया एक दिन में बनल जानकारी खातिर ना हवे।
- व्यक्तिगत निबंध कौनों टॉपिक पर आपके बिसेस भावना होला (न की कौनों एक्सपर्ट के राय)। विकिपीडिया मानव ज्ञान के एकट्ठा करे के कोसिस जरूर बा, बाकी ई ब्यक्तिगत राय के अइसन ज्ञान के हिस्सा बनावे के जरिया ना हवे। बहुत कम मौका पर, अइसन कौनों बिसेस परिस्थिति में, जहाँ केहू ब्यक्ति के कौनों बिसय पर ब्यक्तिगत राय अतना महत्व वाली होखे की ऊ चर्चा के बिसय बन सके, तब अउरी दूसर लोगन के ओकरा बारे में लिखे दीं। (आपके विकिपीडिया के बारे में ब्यक्तिगत राय या बिचार के निबंध के रूप में लिखे के खातिर आपके नाँवस्थान में संछेप में या फिर Meta-wiki|मेटा विकी पर लिखे के कुछ सीमित मौका जरूर उपलब्ध करवावल जा सकत बाटे, बाकी विकिपीडिया के लेख में ई सभ कबो मत लिखीं।)
- बहस के मंच आपसे अनुरोध बा की इहाँ ज्ञानकोश बनावे के मूल लक्ष्य पर आपन धयान केंद्रित राखल जाय। रउआं अउरी सदस्य लोगन के साथ उनहन लोग के बातचीत पन्ना पर बात कर सकत बानी जेवना से विकिपीडिया के बेहतर बनावे में मदद मिले, चाहे आप कौनों लेख के बेहतर बनावे आ समस्या के निदान करे खातिर ओह लेख के वार्तालाप पन्ना पर बात कर सकत बानी, लेकिन चर्चा या बहस के लेख में मत ले जाईं। बातचीत पन्ना भी कौनों आम चर्चा के अस्थान ना हवें, चाहे ऊ लेख के बिसय के बारे में भी होखे।[2] लेख के वार्ता पन्ना कौनों टेक्नीकल मदद मांगे के जगह भी ना हवे।[3] वार्ता पन्ना के खातिर अनुचित सामग्री के वार्ता पन्ना दिशानिर्देश के अनुसार हटा दिहल जा सकत बाटे।
विकिपीडिया भाषण देवे या परचार करे के मंच ना हवे
विकिपीडिया मंच ना हऽ, न लड़ाई के मैदान हवे, ना त ई कौनों प्रोपेगंडा करे, बिज्ञापन करे या अपनी बात के सामने रखे के जगह हवे। ई सभ बात सदस्य नाँवस्थान, लेख, श्रेणी, फाइल, बातचीत पन्ना के चर्चा, टेम्पलेट, आ सदस्य पन्ना नियर सगरी जगह पर लागू होले। एही से विकिपीडिया पर डालल जाए वाली कौनों भी सामग्री के निचे लिखल चीज खातिर ना होखे के के चाहीं:
- कौनों भी तरीका के दलील/वकालत, परचार, या भरती खातिर: ब्यावसायिक, राजनीतिक, बैज्ञानिक, धार्मिक, राष्ट्रीय (या राष्ट्रवादी, क्षेत्रवादी, समूहवादी), खेल-संबधी, या अन्य दूसर। कौनों लेख ऊपर गिनावल चीज के "बारे में" वस्तुनिष्ठ (ऑब्जेक्टिव) तरीका से रिपोट कर सकत बाटे जबले की ऊ बिसय के तटस्थ रूप से बिबरण बर्णन करे के कोसिस होखे। अगर आप कौनों बिसय पर आपन बात मनवावल चाहत बानी या अपनी राय के प्रतिष्ठा चाहत बानी तब इंटरनेट पर दूसर कौनों मध्यम जईसे की ब्लॉग इत्यादि के प्रयोग करीं। इहाँ ई सब कभी मत करीं।[4]
- राय: बहुत अइसन बिसय हो सके लें जवन बिबाद के बिसय होखें या हाल के घटना के चलते राउर बहुत मन होखे की रउआं आपन बिचार ओह बिसय पर दुनिया के बताईं। विकिपीडिया एह काम के माध्यम ना हवे। लेख में कौनो तरह के प्रविष्टि (एंट्री) दर्ज करे में बैलेंस होखे के चाहीं, खास तौर पर हाल के घटना सभ पर लेख में, एगो तार्किक आ विवेक आधारित दृष्टिकोण के साथ होखे के चाहीं, आ तटस्थ दृष्टिकोण के साथ होखे के चाहीं। अउरी भी, विकिपीडिया के लेखक लोग के अइसन बिसय न चुने के चाहीं जवन जल्दिये उल्लेखनीय न रहि जाय।
- स्कैंडल फइलावल: अइसन चीज के बढ़ावा दिहल जवन कहीं सुन लिहल गइल होखे या अफवाह या गप्प होखे। लेख आ सामग्री जवन जियत लोग के जीवनी के बारे में होखे खास तौर पर हाई स्टैंडर्ड के होखे के चाहीं नाहीं त ऊ मानहानि के दर्जा में आ सके ला (जवन कानूनन गलत होई) या व्यक्ति के प्राइवेसी के खिलाफ हो सके ला। कौनों लेख कभी भी अइसे ना लिखल होखे के चाहीं की ऊ केहू पर हमला के नियर होखे आ ओह आदमी के रेपुटेशन खराब करे वाला होखे।
- आपन प्रमोशन आ व्यक्तिगत परचार: आप अपने बारे में लिखे के आ अपनी कौनों उपलब्धि के गिनावे भा कौनों अइसन प्रोजेक्ट के बढ़ावा देवे खातिर जवना से आप के निजी जुड़ाव होखे, लेख लिखे के लालच में पड़ सकत बानी। ई हमेशा याद राखल जाय की अइसन पन्ना पर भी विकिपीडिया के स्टैंडर्ड के नीतिनियम हमेशा ओही तरे लागो होखी जईसे की अउरी बाकी पन्ना सभ पर होला। एह बात में तटस्थ दृष्टिकोण के होखल हमेशा जरूरी बा जवन कि अपने खुद के बारे में या अपनी जुड़ाव के बिसय में लिखत समय बहुत मुश्किल बाटे। आत्मकथा नियर चीज के लिखत समय बहुत ढेर कड़ी आ संदर्भ दे के लिखल वर्जित बाटे। अइसना लेख के बनावे से पहिले देखीं: आत्मकथा, उल्लेखनीयता आ विकिपीडिया:व्यक्तिगत झुकाव।
- बिज्ञापन, मार्केटिंग भा पब्लिक रिलेशन: कौनों कंपनी आ उत्पाद के बारे में लिखत समय हमेशा तटस्थ आ बिना झुकाव या लगाव के लिखे के होला, बेमतलब बड़ाई करे से बचे के चाहीं। सगरी लेख कुल हमेशा सत्यापन जोग होखे के चाहीं जवना में स्वतंत्र, तिसरका पार्टी के दिहल स्रोत के संदर्भ होखे, एही से कौनों छोट मोट लोकल कंपनी गैराज इत्यादि के बारे में लेख मान्य ना होला। व्यावसायिक संस्था के बारे में बाहरी कड़ी स्वीकार होला अगर ऊ उल्लेखनीय संस्था होखे आ ओकरे बारे में पर्याप्त जानकारी अउरी जगह मौजूद होखे। विकिपीडिया कौनों संस्था के प्रमाणित करे या ओकरे साथ जुड़ के काम करे के चीज ना हवे। अउरी जानकारी बदे en:Wikipedia:संस्था आ कंपनी के उल्लेखनीयता पर निर्देश देखल जाय। अइसन परचार परसार के काम भी जवन भले पब्लिक सेवा के घोषणा के परचार होखे, भले ऊ कॉमर्शियल न होखे, विकिपीडिया के अलावा कहीं अउरी होखे के चाहीं, इहवाँ ना। झुकाव बिबाद देखीं।
विकिपीडिया जोड़, चित्र, फिलिम, गाना भा फ़ाइलन सभ के लिस्ट या गल्ला करे के जगह ना हवे
विकिपीडिया ब्लॉग, वेबसाईट सेवा, यादगार या सामाजिक नेटवर्क ना हवे
विकिपीडिया निर्देशिका (डायरेक्ट्री) ना हवे
विकिपीडिया पाठ्यपुस्तक, बैज्ञानिक पत्रिका, कुंजी या पाठ ना हवे
विकिपीडिया ज्योतिषी या भविष्यवाणी करे के जगह ना हवे
विकिपीडिया अखबार ना हवे
विकिपीडिया मनमाना चीज सभ के बारे में जानकारी के भंडार ना हवे
विकिपीडिया सेंसर्ड (सेंसर कइल गइल) ना हवे
विकिपीडिया के अपने नीति-नियम के बारे में सदस्य लोग आपन अइसन राय, जवन विघटनकारी न होखे, अपना सदस्य पन्ना या सदस्य नाँवस्थान के पन्ना पर रख सकत बाटे अगर ऊ विकिपीडिया के वर्त्तमान संचालन आ भविष्य के संचालन में बदलाव से जुड़ल होखे। हालाँकि, "लेख के वार्ता पन्ना कभी भी संपादक लोग के निजी राय जाहिर करे के मंच के रूप में इअया इस्तेमाल हो सके ला"। (देखीं, बातचीत पन्ना खातिर निर्देश)।
नोट:
- ↑ देखीं en:Wikipedia:Requests for arbitration/Rex071404
- ↑ उदाहरण से समझल जाय: मान लीं की विकिपीडिया पर भारत में साक्षरता बिसय पर लेख बाटे। अब आप एकरा वार्ता पन्ना पर भारत में साक्षरता बढावे के उपाय बतावे लागीं त ई उचित नइखे। बातचीत पन्ना पर आप ख़ाली भारत में साक्षरता नाँव के लेख में अउरी कइसे सुधार कर के ओके बेहतर बनावल जाय एही बारे में लिख सकत बानी, न की ओकरे बिसय के बारे में बाहरी बात आ राय देवे लागीं।
- ↑ ज्योतिष पर लेख बा, ओकरे बातचीत पन्ना पर आपन कुंडली मत बिचरवावे लागीं, या ई मत पूछीं की रउआं जोतखी बनल चाहत बानी आ रउआं किताब के नाँव जानल चाहत बानी।
- ↑ विकिपीडिया के लेख पन्ना (आ अउरी टेक्नीकल पन्ना सभ: श्रेणी, नेविगेशन बाक्स, इत्यादि) दलील आ तर्क बितर्क से ऊपर बाटे; बातचीत पन्ना, सदस्य स्थान पन्ना आ निबंध कुछ अइसन जगह बाटें जहाँ आ अपनी दलील के वकालत कर सकत बानी अगर ऊ सीधे-सीधे विकिपीडिया के बेहतर बनावे से संबंधित होखें आ साथै-साथ विघटनकारी न होखें।


text: भोजपुरी फिल्मो के एक्शन स्टार अजय दीक्षित की फिल्म नजरिया तोहसे लागी को छठे भोजपुरी फिल्म अवार्ड में दो अलग अलग श्रेणियों में सम्मानित किया गया है. विजसन फिल्म्स द्वारा प्रस्तुत इस फिल्म के निर्माता संतोष सिंह व निर्देशक दीप शर्मा हैं. अजय दीक्षित व नयी अदाकारा विभूति त्रिवेदी अभिनीत यह फिल्म बिहार की चर्चित परंपरा पकडुआ विवाह पर आधारित है. मुंबई के गोरेगांव स्पोर्ट्स क्लब में संपन्न हुए छठे भोजपुरी फिल्म अवार्ड समारोह में फिल्म की अभिनेत्री विभूति त्रिवेदी को साल के सर्वश्रेष्ठ नवोदित अभिनेत्री के पुरस्कार से नवाजा गया . फिल्म को दूसरा अवार्ड मिला राष्ट्रीय सद्भावना पर आधारित सर्वश्रेष्ठ फिल्म का . दोनों ही अवार्ड अजय दीक्षित ने स्वीकार किया.


text:
भोजपुरी सिनेमा के एक्शन हीरो सुदीप पाण्डेय पिछला दिने फिलिम “पारो पटना वाली” के शूटिंग खातिर तिसरका बेर मलेशिया चहुँपलें. रंजू सिन्हा के निर्माण एह फिलिम के निर्देशन राज वर्मा करत बाड़ें. सुदीप पाण्डेय के जोड़ी एह फिलिम में सेक्सी बाला दिव्या द्विवेदी संगे बनावल गइल बा. सुदीप पाण्डे एहसे पहिलहू रंजू सिन्हा के बनावल फिलिम “जय हो जगदम्बे माई” आ कसम तिरंगा के” फिलिम में काम कर चुकल बाड़ें. ओहू दुनु फिलिमन के शूटिंग मलेशिया में भइल रहुवे.
सुदीप पाण्डेय बतवलें कि मलेशिया में बिहार आ यूपी के बहुते लोग बा. साथही शूटिंग में मलेशिया के सरकारो भरपूर सहयोग देले. भोजपुरी सिनेमा के बेर बेर एके जगहा फिलिमावल दर्शकन के उकता सकेला एह से शूटिंग के जगहा बदलत रहे के चाहीं. भोजपुरी फिलिम अइसन बने के चाहीं जे हिंदी सिनेमा के टक्कर दे सको ना त एकर लोकप्रियता में कमी आवे लागी. कहलन कि उनकर हमेशा कोशिश रहेला कि दर्शकन के बढ़िया फिलिम देसु.
(संजय शर्मा राज के रपट)


text:
भोजपुरिया बानी हमनी के,
बता दी ई बात सभनी के।
राजेन्द्र प्रसाद शान हउवें,
रखले बीर कुंवर सिंह मान हउवें,
जय प्रकाश नारायण जान हउवें।
भोजपुरिया बानी हमनी के,
बता दी ई बात सभनी के।
भिखारी ठाकुर के अदभुत रचना बा,
महेंदर मिसिर के लाजवाब गाना बा,
लोकगीत में छलकत पैमाना बा,
भोजपुरिया बानी हमनी के,
बता दी ई बात सभनी के।
कपारे बान्हल एगो गमछा बा,
खेत-खलिहान सबले आछा बा,
सारा जहान भोजपुरिया से पाछा बा।
भोजपुरिया बानी हमनी के,
बता दी ई बात सभनी के।
बशिष्ठ जी के गणित में जादू चलल बा,
कई गो IAS, IPS भी बनल बा,
बड़का बड़का पद भोजपुरिया से समहरल बा,
कतना बताईं कथनी-करनी के,
भोजपुरिया बानी हमनी के,
बता दी ई बात सभनी के।
सोच-समझ के जान लीं,
भोजपुरिया अगर कुछो ठान ली,
पूरा करे खातिर ओहके,पारान दी,
बुझ के का रखले बानी हमनी के,
भोजपुरिया बानी हमनी के,
बता दी ई बात सभनी के।
भोजपुरी भाषा में मिठास बा,
एकर पताका फहरत आकाश बा,
असल में माईभाखा त हमनी के सांस बा।
भोजपुरी कविता: भोजपुरीया बानी हमनी के
लेखक: आदित्य प्रकाश अनोखा
जिला छपरा
गांव मनोहर बसंत
बिहार 841202


text:
Monday, May 23, 2016
मगही दूरा-दलान - फरवरी 2016 में प्रकाशित लेख
मगही
[21] दूरा-दलान
सुमंत (मगही लेखक)
देश में स्मार्ट सिटी बनावे के जब बात चलल हल तऽ हमनी मगहिया भाई-बहिन के मन में अइसन लगल कि इ बेर अप्पन गयाजी के बेड़ा पार हो जाएत । बिहार में स्मार्ट सिटी जउन एगो से दूगो शहर बनत, तऽ उ दूगो में अप्पन राज्य के राजधानी पटना के बाद अप्पन गयाजी के नाम जरूर से रहत, जेकरा ब्रह्मा जी भी नऽ काट सकलन हे । बाकि अइसन होएल कहां ? मन के सोंचल सपना बालू के भीत्ती लेखा भरभरा के रह गेल । बिहार से स्मार्ट सिटी बनें खातीर दूगो शहर के नाम गेल-उ हल भागलपुर आउ बिहारशरीफ । एतनो पर मन के संतोख होएल कि चलऽ गयाजी न सही कम से कम एगो मगहिया शहर बिहारशरीफ तो स्मार्ट सिटी बनत ? अब जब स्मार्ट सिटी बनावे के सुरसार शुरू भेल तऽ हाय राम! बिहार, उत्तरप्रदेश आउ पं० बंगाल के एक्को शहर के स्मार्ट सिटी में नामें नऽ हे । मध्य प्रदेश, महाराष्ट्र, राजस्थान, गुजरात, हरियाणा, पंजाब, दिल्ली सहीत दोसर कम बेसी सभे राज्य के शहर स्मार्ट सिटी बनत, अप्पन बिहार कहूं एहू में नऽ पछूआ जाए । अब केन्द्र सरकार के मन में का हे, इ बात कहल बड़ मोस्किल हे । हम तो बिना पार्टी पालटिक्स वाला साहित्य के अदमी हिअ । इ लेल अप्पन बात साहित्य के चहारदिवारी से बाहरे निकल के कहे में डर लगऽ हे । हिन्दी साहित्य के इतिहास में रीतिकाल के नामी-गिरामी कवि बिहारीलाल हलन, जउन बिहारी सतसई में कुलम सात सौ दोहा लिखके हिन्दी साहित्य के बड़कन कवियन में अप्पन गिनती करवैलन । उ राजदरबारी कवि हलन आउ कहल जाहे कि उनकर एक दोहा पर राजा खुश होके सातगो अशरफी दान देवऽ हलन । बिहारीलाल के लिखल एगो दोहा हम अपने सभे के बीच रखल चाहऽ ही-अपने अंग के जानिकै, जोवन-नृपति प्रवीन । स्तन, मन, नैन, नितंब कौ, बड़ इजाफा कीन ॥ मदकल छंद में लिखल इ सिंगार के रचना हे, जेकरा में कवि कहऽ हथन कि यौवन के राजा अप्पन अंग जान के नायिका के स्तन, मन, नैन आउ नितंब में बेसी इजाफा करलन, दोसर अंग के नऽ, काहे से कि देह के दोसर अंग से यौवन नृप के का लेना देना । स्मार्ट सिटी बनावे में भी यौवन राजा नियन केन्द्र सरकार भी भेदभाव कर रहल हे, तऽ इमें बेसी हरज के बात नऽ हे । अब वसंत के ऐला पर सरसो फूलाएत नऽ, आम बउराएत नऽ, बूट-मटर-खेंसाड़ी गदराएत नऽ, गेहूंम खेत में झूमत नऽ, हावा इतराएत नऽ, तऽ इ तो परकीरति के विरूध हो जाएत । इ लेल हम अप्पन मन के इहे बात समझावऽ ही-रह रे जीउ खईंहे घीउ, बाकि समय पर । आज न कल स्मार्ट सिटी अप्पन प्रदेश के भी शहर बनत । अइसे इ बात पर हमरा गुमान हे कि नेम धरम के हिसाब से अप्पन गयाजी देश के दोसर शहर से बेसी स्मार्ट हे, जहां कमोबेस सालोभर देश-दुनिया से घुमताहर आवऽ हथन आउ कपार टेक के सुख-शान्ति के मन में कामना कर हथन । हम्मर गयाजी स्मार्ट सिटी बनें नऽ बनें । अपने कभीओ इहां आथिन, दावा करऽ ही अपने के मन के उ संतोख भेंटाएत, जउन दोसर स्मार्ट सिटी घुमला से नऽ भेंटाएत । निहोरा हे-एक बेर गयाजी आवे के..... ।
प्रकाशित प्रभात खबर-02-02-2016
मगही
[22] दूरा-दलान
सुमंत (मगही लेखक)
आखिर अप्पन समय पर रितुअन के राजा वसंत आ हीं गेलन । मारे डेरा के जाड़ा-पाला अप्पन बोरिया-बिस्तरा समेट लेल । बाग-बगइचा, खेत-बधार जन्ने नजर घुमा के देखऽ वसंत के नजारा साफ लौक जाएत । मोंजर से लदल आम के बगइचा होवे कि पीअर फूल से भरल सरसों के खेत, बूट-मटर-खेंसाड़ी-तीसी के खेत में फूलाएल रगन-विरगन के फूल इया हावा के झोंका के साथे झुमइत अरहर आउ गेहूंम के खेत सभे वसंत के रंग में रंगा गेलन हे । न बेसी जाड़ा आउ न बेसी गरमी के इ वासंती मौसम में अदमी-जन के साथे गोरू-जनावर, चिड़ईं-चुरगुन भी खुशमिजाज हो गेलन हे । अप्पन देश भारत के दुनिया भर के दोसर देश से एगो अलगे पहचान हे । इ पहचान रंग-रूप, पेन्हावा-ओढ़ावा, खान-पीअन, रहन-सहन से लेके आउ कैकन रूप में भेंटा हे । इहे में एगो रूप हे-अप्पन देश परब-त्योहार के देश हे, जहां हर मौसम में मनावे जाएवाला अलगे-अलगे परब-त्योहार हे । वसंत में भी इहां केतने परब मनावल जाहे । बाकि एकर शुरूआत होवऽ हे वसंती पंचमी माने सरस्वती पूजा से । माता सरस्वती विद्या के देवी हथन, जिनकर पूजा खास करके पढ़ाई-लिखाई करेवालन लइका-लइकी धूमधाम से करऽ हथन । कमोबेस सभे शिक्षण संस्थान में सरसवती पूजा मनावल जाहे । एकर अलावे एन्ने कुछ बच्छर से गांव-शहर के हर गल्ली-मुहल्ला में सरस्वती पूजा मनावे के प्रचलन हो गेलक हे । पूजा के नाम पर महीना दिन पहिले से चंदा वसुली के धंधा में न पढ़े-लिखे वाला लइकन लग जा हलन आउ टोला-मोहल्ला के अलावे गाड़ी-छक्कड़ा वालन के चंदा वसुली के नाम पर नाक में दम करके रखले रहऽ हलन । महंगाई के दुहाई देके पांच-दस न सौ-पच्चास तक के रसीद थम्हा दे हलन । न देला पर लाठी-डंटा लेके तैयार । केतने गाड़ी के शीशा फूटऽ हल, तऽ केतने ड्राइवर-खलासी बेमतलब के लाठी-डंटा खा हलन । आउ पूजा के दिन से लेके मूर्ति डूबावे तक खाली काने बहिर नऽ करले रहऽ हलन, परिवार के साथे बाहरे निकलना दूभर कर दे हलन । पूजा विद्या के देवी माता सरस्वती के आउ गाना अइसन जेकरा सुन के मारे शरम के मुड़ी नीचे झुक जा हल । मूर्ति डूबावे के नाम पर डीजे बजा के, भांग-धथूरा खाके, अबीर-गुलाल उड़ावइत एकदम से बिगड़ल लइकन सभे बउराएल कुछो करे पर उतारू हो जा हलन । इ बेर इ बात के मन में खुशी हे कि सरस्वती पूजा से पहिले प्रशासन के तरफ से नकेल कसल जा रहल हे । सरस्वती पूजा मनावे लेल प्रशासन के सहमति जरूरी हे । अइसन न करेवालन पर प्रशासन कारवाई लेल कमर कसले हे । कुछ लोग प्रशासन के इ काड़ा रूख से भीतरे-भीतरे कुंभला रहलन हे, बाकि बेसी करके आदमी-जन के मन में इ बात के खुशी हे कि इ बेर सरस्वती पूजा के नाम पर अश्लीलता न परोसल जाएत । लोग भक्तिभाव से सरस्वती जी के पूजा करतन आउ आम के मोंजर, गुड़, अरवा चाउर से बनल असली प्रसादी ग्रहण करतन । झूठ के देखावा से नेजात भेंटाएत । वसंत पंचमी में सरस्वती पूजा सभे कोई भक्तिभाव से मानाथिन आउ मन के अज्ञानता के दूर करेके वरदान मईया से मांगथिन । वसंत पंचमी में रंग-गुलाल उड़ावऽ, बाकि प्रेम आउ सौहाद्र के......अभी एतने बात ।
प्रकाशित, प्रभात खबर-09 फरवरी 16
मगही
[23] दूरा-दलान
सुमंत (मगही लेखक)
प्यार आउ मनुहार के मौसम बसंत के आगमन का भेल सभे कुछ अपने आप बदल गेल । नरम सूरूज गरम हो गेलन, जेकरा से जाड़ा डेराएल अप्पन राह धर लेलक । खेत-बधार में लहलहाइत रबी फसल गेहूँम, जौ, बूट, मटर, सरसो, तीसी, अरहर फरे-फूलाय लगल । आम के बगइचा एकदम से बउराएल महमहाय लगल ।हावा तक बदल गेल । विद्या के देवी माता सरस्वती के परब बसंत पंचमी निके सुखे पार लग गेल । बसंत पंचमी में बैर भाव भूला के का लइका, का बूढ़ आउ का जवान मरद-मेहरारू सभे एक दोसरा के अबीर-गुलाल लगा के एक दोसरा लगे प्यार के इजहार कैलन । इ सिलसिला वैलेंटाइन डे नियल सप्ताह भर नऽ चलत । पूरा माघ, भर फागुन आउ पूरा चैत महीना मस्ती में बीतत । गीत-गौनई, खान-पीअन, आचार-व्यवहार सभे में प्यार के झलक भेंटाएत । प्यार आउ मनुहार के मौसम जउन बसंत पंचमी से शुरू होएल, फागुन में एकदम से जवान हो जाएत, मौका अइसनो आवत, जब भर फागुन बुढवा देवर लागे के गीत गुंजत आउ इ मदमातल चइत महीना तक टनाएत । पच्छिम से आएल परब वैलेंनटाइन डे जउन एकदम से बजारू हे-सप्तार भर में दम तोड़ देवऽ हे । तइयो ढेर शहरी युवा इ परब के पाछे पगलाएल रहऽ हथ । देख-सुन के मन में हंसी आवऽ हे । वैलेंटाइन बाबा के गढल इ प्यार के परब बजारू कइसे हे, एकरा बिना माथा के अदमी भी समझ सकऽ हथन । प्यार के इ परब सप्ताह भर रोजे अप्पन रंग बदलऽ हे । पहिला दिन रोज डे, दोसरा दिन प्रपोज डे, फिन हग डे, चाकलेट डे, टेडिवियार डे, प्रॉमिस डे आउ फिन वैलेंटाइन डे । अब इ सातो दिन में दू-तीन दिन छोड़ के बाकि के दिन प्यार के नऽ बजार के दिन हे, जेकरा में बिना पोकिट ढिला करले प्यार के इजहार करले नऽ जा सकऽ हे । वैलेंटाइन डे आवे से पहिले बजार सज-धज के तैयार रहऽ हे, तइयो ओतना कहां जेतना बसंत आवे पर प्रकृति सज-धज के तैयार रहऽ हे । अब वैलेंटाइन सप्ताह में इ महंगी के जमाना में गुलाब, चाकलेट, टेडिवियर, वैलेंटाइन डे कार्ड खरीदे में प्रेमी जोड़ी के पसेना छूट जाहे । बजार के खरीदल समान ले-दे के प्यार के गाड़ी केतना दूर खिंचायत इ बात अपने समझे के हे, समझावे के नऽ हे । तइयो युवा सभे के इ बात उनकर भेजा में कउन भरे कि प्यार खरीद-बिक्री करे के चीज नऽ हे । इ प्रकृति के अनमोल उपहार हे । अब उ प्यार चाहे माय-बाबूजी के होवे, चाहे भाई-बहिन के, चाहे पत्नी-पति के, चाहे प्रेमी-प्रेमिका के । प्यार तो पवित्र बंधन के नाम हे, जेकार खरीद-बिक्री बजारू समान ले दे के नऽ करल जा सकऽ हे । बसंत में कोई बनावटीपन नऽ हे । बसंत के आहट पाते प्रकृति अप्पन मादक रंग-रूप बदल लेवऽ हे आउ प्यार के गगरी छलके लगऽ हे । बसंत अभी चढ़ल हे, जेकर असर प्रकृति के कण-कण में होवे लगल हे । बोलता से लेके अनबोलता तक बसंत के वासंती रंग में रंगाएल हथ । रूख-बिरिच्छ पर पुरान पत्ता के जगह कोमल नया पत्ता उग रहलक हे, चिड़ई-चुरगुन मस्ती के गीत गावे में मसगुल हथ, खेत-बधार में लगल फसिल पर जवानी अंगड़ाई ले रहलक हे, अइसन में अदमी, अदमी के बीच प्यार के बीआ नऽ बुनाय, भला इ कइसे हो सकऽ हे । प्यार आउ मनुहार के मौसम बसंत में गिला-शिकवा, बैर-भाव भूला के आवऽ एक-दोसरा से प्यार करऽ । जइसे-जइसे बसंत आगे बढ़त प्यार आउ गहराएत, मन में इहे आशा आउ विश्वास के साथे युवा सभे से हाथ जोड़ के निहोरा एतने कर रहली हे कि बसंत हेऽ प्यार आउ मनुहार के असली मौसम, वैलेंटाइन एकर आगू बजारू आउ झूठ के देखावा हे । चलते-चलते कबीर बाबा के कहल बात-घर की वस्तु धरी नहीं सूझै, बाहर खोजन जासि । पानी बीच मीन प्यासी, मोहि सुनि-सुनि आवत हांसी ।
प्रकाशित, प्रभात खबर-16 फरवरी 2016
मगही
[24] दूरा-दलान
सुमंत (मगही लेखक)
हम खाली अपना हिआं के बात नऽ कर रहली हे, समूले दुनिया में बेमौसम बदलाव हो रहल हे, जे सभे लेल खतरा के घंटी हेऽ । समय रहते एकरा पर समूले दुनिया के एकजूट होवे के जरूरत हे । इ बेमौसम के बदलाव आवेवाला दिन में समूले धरती के लील सकऽ हे । कहूं बाढ, तऽ कहूं सूखाड़ । कहूं बरफबारी तऽ कहूं देह जरावे वाला गरमी, आज आम हो गेलक हे । अप्पन देश के मौसम, दोसर देश के मौसम से अलगे शुरूमे से रहल हे । अपना हिआं जाड़ा-गरमी-बरसात तीनों फेर फार आवइत रहऽ हे । अभी जउन मौसम हिआं चल रहल हे, इ जाड़ा आउ गरमी के बीच वाला हे, जेकरा में न बेसी ठंढा आउ न बेसी गरमी के एहसास होवऽ हे । एकरा रितुअन के राजा बसंत भी कहल गेल हे । बाकि मौसम में बदलाव के असर बसंत पर भी पड़ल हे । दिन में रउदा उगला पर पसेना छोड़ावे वाला गरमी आउ रात के कम्बल-नेहाली ओढ़े वाला जाड़ा, इ निमन नऽ हे । इ भी बेमौसम बदलाव के असर हे । समूले दुनिया के इ बात के चिन्ता तो हेऽ, बाकि एकरा लेल कोई ठोस उपाय नऽ करल जा रहल हे, उल्टे परकीरति के दिन-रात दोहन हो रहल हे । परकीरति के देल अनमोल उपहार के तहस-नहस करल जा रहल हे । अप्पन स्वार्थ में जंगल-पहाड़ काटल जा रहल हे, नदी के बालू राते-दिने ढोवा रहल हे, पेड़-पौधा कटा रहल हे, अपना के ताकतवर देखावे लेल परमाणु परीक्षण करल जा रहल हे, गाड़ी-छक्कड़ा आठो पहर जहर उगिल रहल हे, धरती के माट्टी में रासायनिक खाद आउ कीटनाशी दवाई देके ओकर ताकत छिनल जा रहल हे, जंगली जीव-जन्तु के बेबजह मारल जा रहल हे आउ का-का । एकरे असर हेऽ कि मौसम दगा दे रहल हे । अदमी इ बात के जान भी रहलन हे, तइयो अप्पन स्वार्थ में इ सब काम कर रहलन हे । नियम-कानून बनऽ हे, बाकि ओकर पालन सख्ती से हो कहां पावऽ हे ? जेकर भोगना आज सभे भोग रहलन हे । एगो बानगी दे रहली हे । अब रोड-पुल-मकान बनावे लेल पहाड़ न टूटत तऽ गट्टी-छर्री आवत कहां से ? बिना बालू के काम चलत कइसे ? बात सही हे, बाकि दोसरा दन्ने इहो बात सोंचे के जरूरत हे कि पहाड़ के काट-काट के खतम करला के बाद पहाड़ बनत कइसे, नदी के बालू ढो-ढो के खत्म कर देला पर नदी में बालू आवत कहां से ? एकर जबाब केकरो भीर नऽ हे । फिन परकीरति कोई नऽ कोई उपाय तो करवे करत । बेमौसम बदलाव ओकरे असर हे । आजकल दुनिया के सबला जब्बड़ देश अमेरिका बरफबारी से हरान-परेशान हे । सड़क-बिजुली-पानी सब पर आफत । नाक में दम करले हे-बरफबारी । जब जब्बड़ के इ हाल हेऽ तऽ अब्बर-दुब्बर के हाल का होएत, इ सोंच के देह के रोआं खाड़ हो जाहे । इ बच्छर निमन बरसात न होवे से दोसरा जगह के साथे-साथे समूले अप्पन मगहिया क्षेत्र में पीए के पानी पर आफत आ सकऽ हे, जेकरा लेल अभीए से उपाय-पतर न करल गेल तऽ मोसिबत खाड़ हो सकऽ हे । बेमौसम बदलाव खतरा के घंटी न बनें, एकरा लेल आवऽ सभे मिलजुल के सोंचऽ-विचारऽ आउ ठोस उपाय करऽ । अभी एतने!प्रकाशित, प्रभात खबर-23 फरवरी 2016
Posted by नारायण प्रसाद at 10:36 PM
Labels: मगही दूरा-दलान
No comments:
Subscribe to: Post Comments (Atom)


text:
भोजपुरी के इतिहास हजार बरिस से पुरान हवे। चैरासी सिद्धन के कविता में भोजपुरी के क्रिया रूप मिलेला। आगे चलि के गोरखनाथ के बानी में भोजपुरी के विकसित रूप देखाई परेला। गोरखनाथ के कई गो भोजपुरी कविता मिलेली। ओकरे बाद कबीर के बानी में भोजपुरी कविता मिलेली। कबीर दास के बाद ओनइसवीं सदी ले भोजपुरी में लिखे वाल निरगुन संतन के बहुत लमहर परम्परा बा। धरमदास, कमालदास, पलटू साहेब, लक्ष्मी सखी, दरिया साहेब, शिवनारायण, गुलाल साहेब जइसन संतन कीहां भोजपुरी कविता के…Read More
साहित्य
भोजपुरी का लोक साहित्य अथाह समुद्र है
बोलियाँ अपने ऐतिहासिक विकास क्रम में विकसित होकर भाषा का रूप ले लेती हैं। भोजपुरी अपने इतिहास के इसी मुहाने पर खड़ी है। भोजपुरी का लोक साहित्य अथाह समुद्र है तो भोजपुरी में प्रचुर मात्रा में लिखित साहित्य भी मौजूद है। निर्गुण सन्त कवियों द्वारा कैथी लिपि में लिखित भोजपुरी साहित्य की विशाल सम्पदा मठों और आश्रमों में अपने शोधकत्र्ताओं का इन्तजार कर रही हैं। हीरा डोम से लेकर भिखारी ठाकुर, राहुल सांकृत्यायन, धरीक्षण मिश्र,…Read More
कबीर के दामपत्य प्रतीको में भोजपुरी की बानगी
सन्त लोगन क सबसे प्रिय प्रतीक दामपत्य भाव रहल । कबीर मूलतः सन्त रहनै। सन्तन मे दू प्रकार क योजना पावल जाला एगो परम्परा से मिलेला अऊर दूसर स्वयम अपने कवि करम से। कवि क जीवन दरशन अऊर मूल चिन्तन शैली क दर्शन होला। एही लिए सन्त कवियन मे प्रतीक बिधान देखेके मिलेला इ लोगन के अइसने प्रतीकन से उनकर पुरहर साधनात्मक जीनगी प्रतिबिम्बित होखेला । हाँ लोकजीवन अउर परम्परा से मिले वालन प्रतीकन के…Read More


text:
भोजपुरी गायक मोहन राठौर के मेहरारू प्रशासन से गोहार लगवले बाड़ी कि उनुका मरद के दोसर बिआह करे से रोकल जाव. अपना प्रार्थना पत्र में मोहन राठौर के पत्नी निर्मला लिखले बाड़ी कि कुछ दिन पहिले मोहन उनुका से दोसर बिआह करे के अनुमति माँग उनकर सुख चैन छीन लिहले बाड़न. लिखले बाड़ी कि मोहन के अपना तीन गो बेटियनो के कवनो चिंता नइखे आ दिल्ली में उ दोसर बिआह कइल चाहत बाड़न. एह ला मोहन बेर बेर उनुका पर दबाव डालत बाड़न.
2 Comments
-
dinesh on November 11, 2015 at 1:39 pm
sahi hai kyati milane ke bad admaiun longo ko bhul jata hai jinhone unka adha jeean sath diya vah re kalyug
-
Trisha on August 4, 2014 at 8:38 pm
VERY GOOD IDEA..


text:
भोजपुरी भाषा परिवार के स्तर पर एगो आर्य भाषा ह, और इ मुख्य रुप से पश्चिम बिहार और पूर्वी उत्तर प्रदेश और उत्तरी झारखण्ड में बोलल जाला। वैसे देखल जाव त आधिकारिक और व्यवहारिक रूप से भोजपुरी हिन्दी के एगो उपभाषा चाहे बोली ह। भोजपुरी आपन शब्द के खातिर मुख्यतः संस्कृत ऑरी हिन्दी पर निर्भर बा, कुछ शब्द उर्दू से भी लिहल गइल बा। भोजपुरी जानने-समझने वालों के विस्तार विश्व के बहुत सारे महाद्वीपों पर बाटे, जेकर कारन अंग्रेजन के टाइम पर उत्तर भारत से ले गइल मजदूर हवसन, जेकर वंशज जहाँ उनकर पुर्वज गईल रहें लोग़ वहिजा बस गईल लोग़। अइमे सूरिनाम, गुयाना, त्रिनिदाद और टोबैगो, फिजी जईसन देश प्रमुख बा। पूरा विश्व में भोजपुरी के जाने आउरी बोले वाला के संख्या ५ करोड़ से भी जयादा बा।
लेकिन आज के समय में एकरा दामन के आपन भोजपुरी फिलिम जगत बदनाम अउरी दागदार बना देहले बा, जेने देखीं तेने लोग इहे कह रहल बा कि भोजपुरी फिलिम अउरी गाना में अश्लीलता खूब परोसल जा रहल अउरी इ भोजपुरी भाषा अश्लीलता के एगो दोसर नाम भर बन के रह गईल बा।
इहे निर्माता लोग से पुछल गइल कि भोजपुरी एतना अश्लीलता काहे, उनका लोग के जबाब सुनके हमरा त बहुते आश्चर्य जनक लागल। उनका लोग के जबाब रहे साफ़ सुथरा फिलिम त भोजपुरी दर्शक देखबे ना करिहे। काहे भाई भोजपुरी दर्शक एतना भी बुरबक और संस्कार हीन नइखे।
निर्माता लोग के एह बात के तनिको ना भूले के चाहीं कि पइसा कमाये के चक्कर में भोजपुरी भाषा व संस्कृति दुनु के बर्बाद कर रहल बा लोग । भोजपुरी भाषा और संस्कृति हम भोजपुरियन के दहरोहर ह, एकरा हमनी के कोनो कीमत ना बर्बाद होखे दिहल जाई।
अपने सब के जानकारी खातिर हम बता दीं कि नवम्बर 2011 से रीलीज भईल अधिकतर फिलिमन के सेन्सर बोर्ड के तरफ से ‘ए’ सर्टिफिकेट मिलल, जवन कि 2011 के पहिले बहुत कम रहे जरूरत बा हर एक भोजपुरिया दर्शक एह फिलिमन के विरोध करस, आज स्थिति ई बा कि फिलिमन के नाम तऽ बड़ी संस्कारी आ इज्जतदार रखात बा लेकिन ओकरा भी ‘ए’ सर्टिफिकेट हीं मिल रहल बा।
आज भोजपुरी दर्शक के ‘यू’ श्रेणी के फिलिम देखल एगो सपना हीं हो गईल बा, काहे कि ओकरा से वितरक भी मुंह फेर लेत बाड़न कि फिलिम में चटक-मटक मसाला नईखे, ई फिलिम ना चली कुछ फिलिमन के सर्टिफिकेट अपने सब के सामने बा।
टीम जोगीरा भोजपुरी फिलिम जगत में वयाप्त अश्लीलता के खिलाफ अभियान चला रही है रउरा लोगन से हमार बिनती बा कि इ अभियान में हमनी के साथ दी।
रउरा लोग आपन बिचार जोगीरा के ईमेल आइड पर भेजी, जोगीरा के ईमेल आइड ह “[email protected]”
चाही त रउरा लोग अपन बिचार फेसबुक पर जोगीरा के वॉल पे लिखी, जोगीरा के फेसबुक एड्रेस ह “https://www.facebook.com/Jogiraa” जोगीरा के फेसबुक पेज लाइक करी आउर आपन टिप्प्णी लिखी।
टीम जोगीरा के रउरा लोग के टिपप्णी और समीक्षा के बेसरी से इंतजार रही, रउरा लोग के टिपप्णी और समीक्षा जोगीरा के वेबसाइट पर भी छपल जाई।


text:
भोजपुरी हमार आन बान आ शान ह. ई बाति भोजपुरी सिनेमा के सुपर स्टार विनय आनन्द पिछला दिने एगो विदेशी पत्रिका के दिहल साक्षात्कार में कहले बाड़न. विनय आनन्द अबले पचासन भोजपुरी फिल्म में काम कर चुकल बाड़न आ दर्शक उनुका के हाथो हाथ उठा लिहले बाड़न. अपना सफलता के श्रेय दर्शकन के प्यार के देत विनय आनन्द आभार जतवले बाड़न. साथ ही निर्माता निर्देशको लोग के धन्यवाद दिहले बाड़न कि ओह लोग का सहयोग से विनय आनन्द के अतना सफलता मिलल बा कि आजु उनका के गाँवगाँव मे् चिन्हल जा रहल बा. एह साल विनय आनन्द हिन्दी फिल्मन में काम करत एगारह साल पूरा कर लीहें. विनय आनन्द के अगिला फिल्म “साँवरिया आई लव यू” जल्दिये रिलीज होखे जा रहल बा. एह फिल्म में एक्शन रोमांस आ फेमिली ड्रामा के बहुते बढ़िया मिश्रण बा आ दर्शक एहू फिल्म के खूबे पसन्द करीहें. विनय आनन्द कहले कि ऊ बालीवुडो फिल्म में काम करेले बाकिर उनुका खुशी मिलेला अपना के भोजपुरिया स्टार कहाये में.
(स्रोत – शशिकांत सिंह)